Diari Oficial de la Generalitat Valenciana


Sumari del DOGV 8028, del 27-04-2017 (2017/3473)

RESOLUCIÓ de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual.
------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3473


Data del document
:   20-04-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual. [2017/3473]  
Per mitjà de l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara endavant, ordre de bases reguladores).  
Per la seua banda, el Pla Estratègic de Subvencions 2016-2019 de la Conselleria d'Educació, Investigació, Cultura i Esport, aprovat per Resolució de 30 d'agost de 2016, del conseller d'Educació, Investigació, Cultura i Esport (DOCV 7865, 05.09.2016), estableix en el seu annex únic i dins de l'objectiu estratègic 4 de CulturArts Generalitat: «foment de la producció i difusió de les diferents manifestacions artístiques competència de CulturArts», la línia de subvenció per al foment i promoció de l'audiovisual valencià.  
De conformitat amb el que estableix l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que estableix que les persones que ostenten la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l) i l'article 4, punt 2, lletra j) del Reglament d'Organització i Funcionament de CulturArts Generalitat, aprovat pel Decret 5/2013, de 4 de gener i modificat, a aquests efectes, pel Decret 141/2014, de 5 de setembre, del Consell (DOCV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en CulturArts Generalitat, resolc:  
  
Primer. Finalitat, objecte i condicions de les ajudes  
1. Convocar la concessió d'ajudes per a la producció audiovisual a la Comunitat Valenciana, en el marc de les competències de CulturArts Generalitat i d'acord amb els objectius que té encomanats, a fi d'impulsar la creació d'obres audiovisuals, donar suport al sector audiovisual en l'àmbit competencial de la Generalitat, i estimular la creació d'obres audiovisuals que servisquen de foment i difusió de la creativitat, de la cultura i de l'idioma valencià, en els següents gèneres i modalitats:  
  
1.1. Animació. Comprén les modalitats següents:  
- Llargmetratge i sèrie.  
- Curtmetratge, pilot de sèrie i projecte multiplataforma.  
1.2. Ficció. Comprén les modalitats següents:  
- Llargmetratge cultural A. El dirigit per un nou realitzador/a, el pressupost del qual no supere els 300.000 ?.  
- Llargmetratge cultural B. Aquell el pressupost del qual és superior a 300.000 - sense que supere 1.000.000 ?.  
- Llargmetratge cultural C. Aquell el pressupost del qual siga superior a 1.000.000 ?.  
- Llargmetratge industrial. Aquell el pressupost del qual siga superior a 1.000.000 ?, del que es valorarà especialment el finançament consolidat.  
- Curtmetratge i projecte multiplataforma.  
Les modalitats de llargmetratge inclouen les tv movies que corresponguen segons el seu pressupost i característiques.  
1.3. Documentals. Comprén les modalitats següents:  
- Llargmetratge documental cultural A: Documental de què es valorarà especialment el tractament de temes valencians.  
- Llargmetratge documental cultural B: Documental de què es valorarà especialment el tractament de temes d'àmbit nacional i internacional.  
- Curtmetratge i projecte multiplataforma.  
2. No podran accedir a aquestes ajudes les obres cinematogràfiques i audiovisuals que resulten qualificades X, així com les que per sentència foren declarades en algun extrem constitutives de delicte i les pel·lícules publicitàries.  
Només es podrà presentar una sol·licitud per projecte. En cas de coproduccions, només podrà presentar la sol·licitud una de les empreses productores.  
No pot presentar-se un mateix projecte o variacions o parts d'un mateix projecte a diferents modalitats o gèneres. En el cas de presentar-se, tots els projectes presentats seran desestimats.  
No podran presentar-se a aquesta convocatòria projectes que es presenten a les convocatòries d'ajudes a escriptura de guió o desenvolupament de projecte de CulturArts corresponents a 2017.  
No podran presentar-se a aquestes ajudes les obres que estiguen ja qualificades per l'ICAA o organisme equivalent en el moment de la presentació de la sol·licitud corresponent.  
No poden optar a aquestes ajudes les empreses que no declaren el compliment de quantes obligacions hagen contret amb el personal creatiu, artístic i tècnic valencià, així com amb les indústries tècniques valencianes, respecte de qualsevol producció audiovisual anterior de la mateixa empresa productora que haja rebut ajuda estatal o autonòmica, llevat que les obligacions esmentades hagen prescrit legalment o es tracte de projectes les ajudes dels quals estiguen en termini de justificació. Això també és aplicable a les empreses que formen part d'una AIE i a les empreses sol·licitants que firmen contractes de coproducció del projecte presentat amb altres empreses que es troben en aquestes circumstàncies.  
No podran obtindre les ajudes previstes en la present resolució les empreses que havent obtingut ajudes de CulturArts Generalitat per a la creació de guions cinematogràfics, desenvolupament i preparació de projectes audiovisuals o per a la producció audiovisual, qualsevol dels dos anys anteriors a la present convocatòria, no hagen realitzat les activitats objecte de la subvenció, d'acord en els terminis i amb els requisits que establia la corresponent convocatòria i sobre les quals haja recaigut una resolució administrativa de reintegrament i/o pèrdua del dret al cobrament per un import superior al 50 % de l'ajuda concedida, sense que els seus titulars hagueren presentat prèviament la renúncia a les ajudes esmentades.  
No podran tampoc optar a aquestes ajudes les empreses que hagen rebut ajudes estatals o autonòmiques públiques, amb deutes referits a altres produccions audiovisuals declarades en sentència ferma, ni empreses que es troben en procés de liquidació.  
A aquests efectes, les empreses hauran de presentar les declaracions responsables, que s'inclouen, junt amb altres continguts, en l'apartat G de l'imprés corresponent a l'annex I d'aquesta resolució.  
3. Les ajudes es concediran d'acord amb els principis de publicitat, transparència, objectivitat, igualtat i no-discriminació i, per mitjà del règim de concurrència competitiva, per a activitats que tinguen lloc entre l'1 de gener de 2017 i el 31 de desembre de 2019, ambdós inclosos.  
4. Per a obtindre la condició de beneficiari de les ajudes per al foment de la producció audiovisual regulades en l'ordre de bases reguladores les empreses hauran de complir els requisits establits en l'article 2, punt 2.3.1, de la mencionada ordre.  
  
Segon. Finançament de les ajudes i distribució per modalitats  
1. L'import global màxim que s'assigna per a aquesta convocatòria serà de 5.000.000 ?.  
D'acord amb la Llei 14/2016, de 30 de desembre, de pressupostos de la Generalitat per a 2017, les ajudes convocades s'imputaran al crèdit previst en la secció 09, entitat 00154 en la línia de subvenció S7627000, «Foment d'activitats audiovisuals», per un import de 1.685.725,00 ?, inclòs en el capítol VII del pressupost de CulturArts Generalitat.  
  
Per a l'anualitat de 2018, l'import serà de 1.657.138,00 ?, i per a l'anualitat de 2019, l'import serà de 1.657.137,00 ?, i quedaran condicionades a l'existència de crèdit adequat i suficient per a atendre'l en les corresponents lleis de pressupostos de la Generalitat per a 2018 i per a 2019, de conformitat amb les disposicions d'aplicació de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
L'import podrà ser incrementat si existira un increment en la línia pressupostària o una economia de convocatòries d'exercicis anteriors durant l'exercici corresponent.  
Així mateix, el referit import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
2. L'import es distribuirà per gèneres i modalitats d'acord amb el desglossament que s'indica a continuació:  
1) Gènere: Animació: 1.000.000 ?.  
Modalitats:  
1.1) Llargmetratges i sèries d'animació: 750.000 ?, amb un màxim de 400.000 - per ajuda.  
1.2) Curtmetratges, projectes multiplataforma i pilots de sèrie d'animació: 250.000 ?; amb un màxim de 40.000 - per ajuda.  
2) Gènere: Ficció: 3.100.000 ?.  
Modalitats:  
2.1) Llargmetratges: 2.870.000 ?.  
2.1.1) Llargmetratges culturals A: 420.000 ?, amb un màxim de 210.000 - per ajuda.  
2.1.2) Llargmetratges culturals B: 1.100.000 ?, amb un màxim de 300.000 - per ajuda.  
2.1.3) Llargmetratges culturals C: 650.000 ?, amb un màxim de 350.000 - per ajuda.  
2.1.4) Llargmetratges industrials: 700.000 ?, amb un màxim de 375.000 - per ajuda.  
2.2) Curtmetratges i projectes multiplataforma de ficció: 230.000 ?, amb un màxim de 40.000 - per ajuda.  
3) Gènere: Documental: 900.000 ?.  
Modalitats:  
3.1) Llargmetratges documentals: 670.000 ?.  
3.1.1) Llargmetratges documentals culturals A: 400.000 ?, amb un màxim de 90.000 - per ajuda.  
3.1.2) Llargmetratges documentals culturals B: 270.000 ?, amb un màxim de 90.000 - per ajuda.  
3.2) Curtmetratges i projectes multiplataforma documentals: 230.000 ?, amb un màxim de 40.000 - per ajuda.  
En els projectes que tinguen continguts de diversos gèneres (animació, ficció i/o documental), s'optarà per sol·licitar l'ajuda en aquell gènere que siga majoritari en la durada de l'obra, excepte en els casos en què la proporció entre ambdós gèneres es trobe entre el 60 % i el 40 %, on serà el sol·licitant el que podrà triar el gènere a què desitge presentar l'obra.  
  
Tercer. Conceptes  
1. Definicions.  
- Animació: Seqüència de dibuixos o fotografies que a l'estar ordenades consecutivament aconsegueixen generar un moviment creïble davant dels nostres ulls, els quals es presten al joc de la il·lusió visual.  
S'entendrà per animació, a aquests efectes, tot projecte que comporte un tractament individualitzat en la imatge en cada fotograma o frame. Queden exclosos en aquest apartat els projectes que corresponguen a formats que no tinguen un tractament propi de l'animació en el sentit exposat.  
- Condició de valencià/ana: Als efectes d'aquesta resolució, la condició de valencià/ana dels membres dels equips tècnics i/o artístics s'estén als qui són naturals de la Comunitat Valenciana i als que hi resideixen, amb una antiguitat mínima d'1 any en la data en què finalitze el termini de presentació de sol·licitud.  
- Curtmetratge: La pel·lícula cinematogràfica que tinga una durada inferior a seixanta minuts.  
- Llargmetratge: La pel·lícula cinematogràfica que tinga una durada igual o superior a seixanta minuts.  
- Llargmetratge cultural: Llargmetratge, del projecte del qual preval la valoració del guió, segons la puntuació assignada al criteri esmentat en la present resolució en funció de la modalitat a què correspon segons el seu pressupost.  
- Llargmetratge cultural A: Llargmetratge de ficció dirigit per un nou realitzador/a el pressupost del qual no supere els 300.000 ?.  
- Llargmetratge cultural B: Llargmetratge de ficció el pressupost del qual siga superior a 300.000 - i no supere 1.000.000 ?.  
- Llargmetratge cultural C: Llargmetratge de ficció el pressupost del qual siga superior a 1.000.000 ?.  
- Llargmetratge industrial: Llargmetratge de ficció amb pressupost superior a 1.000.000 euros, del projecte del qual preval la valoració d'un finançament consolidada segons la puntuació assignada al criteri esmentat en la present resolució.  
- Llargmetratge documental cultural A: Llargmetratge documental on es valorarà especialment el tractament de temes valencians.  
- Llargmetratge documental cultural B: Llargmetratge documental on es valorarà especialment el tractament de temes d'àmbit nacional i internacional.  
- Nou guionista: S'entendrà per nou guionista qui tenint la condició de valencià/ana, a la data de finalització del termini de presentació de sol·licituds, no haja escrit o coescrit més de dos guions corresponents a llargmetratges qualificats per a la seua explotació comercial en sales d'exhibició cinematogràfica.  
- Nou realitzador/a: S'entendrà per nou realitzador/a qui tenint la condició de valencià/ana, a la data de finalització del termini de presentació de sol·licituds, no haja dirigit o codirigit més de dos llargmetratges qualificats per a la seua explotació comercial en sales d'exhibició cinematogràfica.  
- Pilot de sèrie: Capítol d'una sèrie que serveix per a valorar la possibilitat de realitzar la sèrie completa i que, per al supòsit de dur-se a terme, s'empra com a primer episodi d'aquella.  
- Projecte multiplataforma: Formats ideats per a servir-se a través de qualsevol dispositiu o suport de vídeo, tenint en compte les peculiaritats de tots i cada un d'ells i de cara a aprofitar els avantatges que proposen: telèfon mòbil, ordinador, mp4, WebTV, IPTV, etc.  
- Sèrie: Es considera sèrie aquella formada per diversos capítols destinada a la seua exhibició en televisió i que segueix una línia argumental o temàtica amb un desenllaç determinat.  
- Tv movie: La pel·lícula de ficció que tinga una durada igual o superior a seixanta minuts, destinada a la seua exhibició exclusivament en un canal televisiu.  
2. Criteris artístics i tècnics per a la valoració del projecte aplicables, segons es contempla en l'apartat corresponent a cada gènere i modalitat.  
- Premissa/Originalitat: es valorarà la claredat, atractiu i solidesa de la premissa i l'originalitat de la proposta.  
- Estil/Tècnica: adequació als estàndards de redacció i format de guió.  
- Trama/desenvolupament/resolució: es valoraran aspectes com l'interès de la trama, la solidesa de l'estructura o la idoneïtat del ritme a l'estil de la pel·lícula.  
- Personatges: es valorarà la creació de personatges que desperten interès en el lector/a / espectador/a i l'evolució dels quals al llarg de la història siga coherent amb la pel·lícula que es pretén contar. Es valorarà que hi haja protagonistes femenines i que s'hi fomenten valors d'igualtat.  
- Diàlegs: se'n valorarà el ritme, els diferents efectes dramàtics que aquests aconseguisquen transmetre al lector/a / espectador/a i la capacitat per a crear una «veu pròpia» a cada personatge.  
- Disseny/concepte: es valorarà l'originalitat i qualitat dels dissenys de tots els elements relacionats amb l'aspecte visual del projecte com personatges, expressions, poses, escenaris, grafisme, logotips, etc.  
  
- Tindre per destinació la projecció en sales cinematogràfiques: es valorarà que la producció per la seua temàtica i enfocament estiga destinada a la seua exhibició en sales cinematogràfiques, sempre que això s'acredite degudament.  
- Potencialitat de generar comunitat i capacitat viral: es valorarà que el producte tinga prou interès per a aconseguir una capacitat viral que puga arribar a un nombre alt de consumidors o que siga capaç de crear una comunitat que tinga interès en la temàtica de projecte.  
  
- Paper protagonista de la dona: als efectes d'aquesta resolució, s'entén que la dona té un caràcter protagonista en un projecte, quan es dóna alguna de les circumstàncies següents:  
Que el projecte tracte un tema vinculat o enfocat principalment a la dona.  
Que la protagonista principal siga una dona, sense que compartisca aqueix caràcter protagonista amb cap personatge masculí.  
Quan existisquen més de dos protagonistes principals, que el nombre de protagonistes femenines siga superior al de protagonistes masculins.  
En els projectes de documentals s'entendrà per protagonista la persona/es que, atenent al guió, n'és objecte.  
En els documentals, no es consideren protagonistes les persones entrevistades si no són realment l'objecte de la història, sinó que es limiten a aportar testimonis per a il·lustrar el tema central. Si no hi ha protagonista/es es valorarà únicament si tracta d'un tema vinculat o enfocat principalment a la dona.  
  
Quart. Presentació de sol·licituds  
1. El termini de presentació de sol·licituds serà de 30 dies naturals a comptar de l'endemà de publicació de la present convocatòria en el Diari Oficial de la Generalitat Valenciana.  
2. Les sol·licituds hauran de dirigir-se a la seu de CulturArts Generalitat, a la plaça de Viriat, s/n, 46058 València.  
a) Les persones jurídiques i entitats hauran de presentar, a través del seu representant, la sol·licitud i els documents complementaris per via telemàtica, de conformitat amb allò que disposa l'article 14 de la Llei 39/2015, d'1 d'octubre, de procediment administratiu comú de les administracions públiques, a través de la seu electrònica de la Generalitat, PROP, en la URL següent:  
http://www.culturartsgeneralitat.es.  
En aquest cas, la sol·licitud s'omplirà amb l'aplicació informàtica establida a aquest efecte i el sol·licitant haurà de disposar de firma electrònica d'entitats emesa per l'Institut Valencià de Finances: http://www.accv.es/empresas/, o de ciutadà igualment emesa per l'Institut Valencià de Finances: http://www.accv.es/ciudadanos/ o DNI electrònic.  
b) Les persones físiques podran optar per presentar la sol·licitud i documentació per via telemàtica, d'acord amb allò que s'ha previst per a les persones jurídiques i entitats o bé, presentar-la en la seu de CulturArts Generalitat a la plaça de Viriat, s/n, 46344 València, en la Conselleria d'Educació, Investigació, Cultura i Esport, av. de Campanar, 32, 46201 València, i en les direccions territorials d'Educació, Investigació, Cultura i Esport de: Alacant (c/ Carratalà, 47, 03138 Alacant), Castelló de la Plana (av. del Mar, 23, 12745 Castelló de la Plana) i València (c/ Gregorio Gea, 14, 46332 València). Igualment, utilitzant qualsevol dels mitjans previstos en la Llei 39/2015, d'1 d'octubre, de procediment administratiu comú de les administracions públiques, justificant la data d'imposició de l'enviament en l'oficina de correus o presentació en el registre, i anunciant la remissió de la sol·licitud, per mitjà de correu a l'adreça ajudes\_qeihgatqoy@mhs.yu en el mateix dia, només als efectes organitzatius.  
3. Les sol·licituds hauran d'omplir-se necessàriament de conformitat amb el model de sol·licitud que s'adjunta com annex I, i especificarà les característiques del projecte que sol·licite (apartat E del model de sol·licitud) acompanyant-se dels documents o certificacions, originals o fotocòpies, a què es fa referència en cada capítol del model de sol·licitud, i hauran de desenvolupar els punts següents:  
3.1. Declaració de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, justificant-ne documentalment la quantia (apartat F del model de sol·licitud).  
3.2. Declaració responsable de no incórrer en cap de les prohibicions per a obtindre la condició de beneficiari, especificades en el punt 2 de l'article 13 de la Llei 38/2003, de 17 de novembre, general de subvencions (apartat G del model de sol·licitud).  
3.3. Declaració responsable de compliment de la normativa sobre integració laboral de persones amb discapacitat o, si és el cas, de l'exempció de l'obligació esmentada, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'estatut de les persones amb discapacitat (DOGV 4479, d'11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (apartat G del model de sol·licitud).  
  
3.4. En el cas de projectes a llargmetratges culturals A, declaració responsable que el director/a compleix amb les condicions de nou realitzador/a, segons allò que s'ha previst en el resolc tercer de la present resolució.  
3.5. Declaració d'obra cultural (apartat H del model de sol·licitud). Per a ser beneficiaris de les ajudes regulades en aquesta ordre, els projectes hauran de complir, almenys, dos dels següents criteris culturals:  
- Que l'acció de l'obra audiovisual es desenvolupe en algun lloc de la Unió Europea, principalment a la Comunitat Valenciana.  
- Que almenys un dels personatges principals estiga lligat o bé amb la cultura valenciana o europea o bé amb l'àmbit territorial lingüístic valencià.  
- Que la versió original de l'obra audiovisual siga en valencià.  
- Que el guió de l'obra audiovisual siga una adaptació d'una obra literària original.  
- Que el tema de l'obra audiovisual forme part o es derive de la cultura o del patrimoni valencià o europeu.  
- Que el tema de l'obra audiovisual es referisca a l'art o a un o diversos artistes.  
- Que el tema de l'obra audiovisual es referisca a personatges o esdeveniments històrics.  
- Que l'obra audiovisual tracte temes actuals, culturals, socials o polítics d'interès per a la població de la Comunitat Valenciana o de la Unió Europea.  
- Que el tema de l'obra audiovisual faça referència a un esdeveniment de significació universal i d'interès, fictici o real.  
- Que l'obra audiovisual utilitze el patrimoni arquitectònic, arqueològic o natural de la Comunitat Valenciana per a reflectir el context cultural europeu.  
- Que l'obra audiovisual siga d'animació.  
La concurrència de dos dels criteris culturals significarà el compliment de la declaració d'obra cultural.  
En l'apartat H del model de sol·licitud s'hauran d'indicar quins d'aquests criteris es donen en el projecte presentat.  
3.6. Autorització a la Generalitat per a la utilització de la producció subvencionada en les activitats relacionades amb la política de promoció de l'audiovisual valencià (apartat I del model de sol·licitud).  
  
3.7. Igualment la sol·licitud haurà d'acompanyar-se de la següent documentació (apartat I del model de sol·licitud):  
- Acreditació de l'empresa de posseir els pertinents drets de propietat intel·lectual sobre el guió i, si és el cas, el d'opció sobre l'obra preexistent.  
- En el cas que es tracte de coproduccions, s'haurà d'aportar còpia dels contractes de coproducció que s'hagen firmat en el moment de presentar la sol·licitud.  
3.7.1. Per als projectes de curtmetratge d'animació, ficció o documental, projectes multiplataforma d'animació, ficció o documental, pilots de sèrie d'animació i sèries d'animació:  
Un exemplar del projecte en format digital i, si és el cas, en format paper, amb el contingut següent:  
- Guió (només en suport digital), sinopsi de màxim 10 línies en foli DINA4 i lletra Arial, grandària 12 i tagline (en el cas de les sèries d'animació, el guió serà del primer capítol i sinopsi de la resta de capítols).  
  
El guió es presentarà en la versió original que es declare. Si la versió original del guió no fóra ni en valencià ni en castellà, s'haurà d'incloure una versió en una d'aquestes dues llengües en el suport digital.  
  
- Memòria de producció i direcció.  
- Memòria gràfica del projecte en el cas d'animació.  
- Historial professional de l'empresa productora i projecció empresarial.  
- Pressupost de la producció detallat per capítols.  
- Pla de finançament raonat.  
- Pla de comercialització de la producció indicant expressament el seu pla de difusió en festivals i en els entorns on l'obra audiovisual puga tindre la seua major repercussió.  
- Pla de treball, amb indicació del temps de rodatge, dates i localitzacions. S'ha d'indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.  
- Composició de l'equip tècnic i artístic. Amb presentació d'escrits de coneixement i interès o contractes dels principals components d'aquests equips, indicant-hi, en els casos que així siga, si són naturals de la Comunitat Valenciana i si hi resideixen amb una antiguitat superior a un any.  
Trajectòria professional de l'equip creatiu (director/a, guionista, compositor/a de la música i productor/a executiu).  
- Empreses de serveis que participen en el projecte.  
3.7.2. Per als projectes de llargmetratge i tv movies de ficció i llargmetratges d'animació i documental:  
- Un exemplar del projecte en format digital i, si és el cas, en format paper amb el contingut següent:  
- Guió (només en suport digital), sinopsi d'un màxim de 20 línies i sinopsi breu d'un màxim de 3 línies, ambdós en foli DINA4 i lletra «arial», grandària 12. Memòria de producció i direcció descrivint expressament el valor comercial, cultural i innovador del projecte.  
  
El guió es presentarà en la versió original que es declare. Si la versió original del guió no fóra en valencià ni en castellà, s'haurà d'incloure una versió en una d'aquestes dues llengües en el suport digital.  
  
- Memòria gràfica del projecte en el cas d'obres d'animació.  
- Historial professional detallat i documentat de l'empresa productora i del productor/a executiu.  
- Pressupost de la producció detallat per capítols i indicant la despesa prevista aproximada a realitzar a la Comunitat Valenciana.  
- Pla de finançament raonat.  
- Pla de comercialització de la producció indicant expressament el seu pla de difusió en festivals i en els entorns on l'obra audiovisual puga tindre la seua major repercussió. Pla de distribució.  
- Pla de treball, amb indicació del temps de rodatge, dates i localitzacions. S'ha d'indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.  
- Composició de l'equip tècnic i artístic. Amb presentació d'escrits de coneixement i interès o contractes dels principals components d'aquests equips. Trajectòria professional de l'equip creatiu (director/a, guionista, director/a de fotografia, compositor/a de la música i productor/a executiu). Declaració de nou realitzador/a i nou guionista, si és el cas.  
- Empreses de serveis valencianes que participen en el projecte.  
Els documents podran presentar-se en format PDF protegit, amb possibilitat d'imprimir el document. Les imatges podran presentar-se en format JPG. Els vídeos podran presentar-se en format Windows Media Vídeo (WMV). Els àudios podran presentar-se en format Windows Media Àudio (WMA).  
3.7.3. En els projectes d'obres de ficció, en qualsevol de les seues modalitats, declaració responsable de la condició de valencians/es d'aquells membres dels equips tècnics i/o artístics que s'incorporen al full d'autobaremació indicant, quan corresponga, els residents a la Comunitat Valenciana amb una antiguitat superior a 1 any en la data de presentació de la sol·licitud.  
4. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant (apartat L de la sol·licitud), l'òrgan gestor del procediment estarà autoritzat per a obtindre directament les dades dels documents elaborats per qualsevol administració i que per a aquest procediment són les següents:  
  
- Dades d'identitat (DNI o document equivalent en cas d'estrangers) del representant legal.  
- Certificació de l'Agència Estatal d'Administració Tributària, que acredite que es troba al corrent de les seues obligacions.  
- Certificació de la Tresoreria General de la Seguretat Social, que acredite que es troba al corrent de les seues obligacions.  
- Certificació de la Direcció Territorial de la Conselleria d'Hisenda i Model Econòmic corresponent, que acredite que es troba al corrent de les seues obligacions tributàries amb la Generalitat.  
- Alta en l'Impost d'Activitats Econòmiques on conste la qualificació de l'activitat econòmica corresponent a la producció de pel·lícules cinematogràfiques i/o vídeos.  
En cas d'oposició a la seua obtenció per l'administració, serà la persona interessada qui haja d'aportar els documents esmentats, excepte en el cas d'estar inscrits en el Registre Administratiu d'Empreses Audiovisuals de la Comunitat Valenciana, la qual cosa hauran de fer constar en l'imprés de sol·licitud (apartat J del model de sol·licitud).  
Per al supòsit que el sol·licitant, persona jurídica, no estiga inscrit en el Registre Administratiu d'Empreses Audiovisuals de la Comunitat Valenciana, també haurà d'aportar:  
- Targeta d'identificació fiscal.  
- Escriptura de constitució amb el caixetí d'inscripció en el registre públic corresponent o, si és el cas, certificació expedida pel titular del registre públic en què aquesta es trobe inscrita.  
- Documentació acreditativa de la representació i capacitat amb què actua el seu representant legal (apartat K del model de sol·licitud).  
5. Igualment s'acompanyarà a la sol·licitud:  
- La documentació corresponent a l'acreditació dels mèrits declarats pels titulars dels projectes presentats als efectes de la baremació dels criteris continguts en el resolc sisé de la present resolució.  
  
- El full d'autobaremació corresponent a la modalitat del projecte que es presenta.  
6. Junt amb la sol·licitud i resta de documentació es presentarà un índex relacionant els documents aportats, tot numerant-los segons l'ordre en què figuren en el dossier aportat.  
7. Si la sol·licitud d'iniciació no incloguera totes les dades o documentació que resulten preceptius, s'aplicarà el que disposa l'article 5.4 de l'ordre de bases reguladores.  
L'esmena de la documentació haurà de presentar-se d'acord amb el que preveu el punt 2 del present resolc quart.  
En tot cas, el òrgan instructor podrà requerir als sol·licitants perquè proporcionen qualsevol informació aclaridora que resulte necessària per a la seua gestió.  
La documentació acreditativa de mèrits haurà de presentar-se dins del termini de presentació de sol·licituds i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
Sense perjuí de l'anterior, en cap cas podrà ser objecte de requeriment per part de CulturArts el guio ni documentació a fi d'acreditar els mèrits del sol·licitant que es contemplen en els criteris de valoració continguts en el resolc sisé de la present resolució.  
  
Finalitzat el termini de presentació de sol·licituds, els sol·licitants no podran aportar cap documentació dirigida a acreditar els mèrits esmentats i, en el cas que s'aporte, no es tindrà en consideració als efectes del còmput dels criteris de valoració.  
8. Les dades de caràcter personal contingudes en l'imprés de sol·licitud podran ser inclosos en un fitxer per al seu tractament per CulturArts Generalitat com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei orgànica 15/1999, de protecció de dades de caràcter personal (BOE 298, 14.12.1999).  
9. El contingut d'informació falsa o que no es corresponga amb la realitat en els annexos de la convocatòria, suposarà la seua no valoració, i podrà ser motiu per a ser desestimat en la resolució dictada per l'òrgan competent, o, si és el cas, podrà ser motiu de revocació de la subvenció ja concedida.  
10. No es podrà presentar documentació addicional una vegada finalitzat el termini de presentació, si no ha sigut requerida per CulturArts, excepte per a notificar canvis justificats en casos de força major, i que hauran de ser aprovats per CulturArts, no podent això suposar un increment de puntuació en la valoració del projecte.  
11. L'import sol·licitat per a cada projecte haurà de quedar reflectit clarament en el pla de finançament i en cap cas aquest import podrà ser superior a l'import màxim que puga rebre per ajudes públiques d'acord amb els percentatges i imports de l'article 9, punt 9.2.4, de les bases reguladores. Si algun projecte sol·licitara una ajuda superior a la que puga rebre, serà reduïda fins al límit màxim que puga sol·licitar.  
  
12. Qualsevol document que es presente en una llengua que no siga valencià o castellà haurà d'acompanyar-se'n traducció jurada; en cas de no fer-ho, no es prendrà en consideració.  
13. Als efectes de computar els mèrits dels criteris de valoració, la referència a pel·lícules que tinguen certificat de l'ICAA o organisme equivalent, serà valida mentre aquest certificat haja sigut emès amb anterioritat a la finalització del termini de presentació de les sol·licituds d'aquestes ajudes, havent de ser acreditada la seua obtenció pel sol·licitant. No computaran a aquests efectes els certificats emesos amb data posterior a la fi del termini esmentat.  
14. Per a l'acreditació de mèrits no s'admetrà la incorporació d'enllaços a pàgines web, havent de ser la persona interessada qui aporte el document corresponent a la pàgina web que servisca per a acreditar els mèrits esmentats.  
  
Cinqué. Comissions tècniques de valoració  
1. La composició i funcionament de les comissions tècniques de valoració s'ajustaran al que estableix l'article 6, punts 3.2 i 3.4 de l'ordre de bases reguladores. Donada la diversitat de criteris singulars per a la valoració dels diferents gèneres i modalitats, es constituiran cinc comissions tècniques de valoració:  
- Comissió tècnica de valoració de llargmetratges, sèries, curtmetratges, projectes multiplataforma i pilots de sèries d'animació.  
- Comissió tècnica de valoració de llargmetratges de ficció.  
- Comissió tècnica de valoració de curtmetratges i projectes multiplataforma de ficció.  
- Comissió tècnica de valoració de llargmetratges documentals.  
- Comissió tècnica de valoració de curtmetratges i projectes multiplataforma documentals.  
2. Els representants d'organitzacions i associacions o experts independents de provada qualificació professional en el sector audiovisual de cada comissió, seran els encarregats de realitzar els informes i valoració dels guions dels projectes presentats. Els informes podran ser realitzats per un o més dels representants de cada comissió. Els informes esmentats estaran a disposició dels interessats en cada cas.  
  
Entre els membres de la comissió podrà figurar un expert en producció, que podrà realitzar el seguiment dels projectes a què es destinen les presents ajudes, i informar la comissió de qualsevol modificació o irregularitat que constate.  
3. Cada comissió tècnica de valoració podrà realitzar quantes comprovacions estime necessàries per a la millor avaluació dels projectes presentats, i podrà sol·licitar a la persona interessada la seua compareixença personal o la informació que considere necessària per a l'estudi del projecte per al qual se sol·licita l'ajuda. La informació sol·licitada haurà de ser merament aclaridora i, en cap cas, no podrà suposar la incorporació o esmena de mèrits que no estigueren degudament acreditats per la persona interessada abans de finalitzar el termini de sol·licitud.  
Les comissions de projectes documentals, amb l'objectiu de disposar de la millor informació en la valoració dels projectes, podran realitzar, si ho estimen necessari, una avaluació presencial (pitching), a la qual podran acudir els representants de les empreses productores i els directors dels projectes.  
  
Sisé. Criteris de valoració. Puntuacions exigides  
Per a l'elaboració del seu informe i proposta, les comissions tècniques de valoració tindran en compte els criteris objectius de concessió de les subvencions continguts en l'article 3, punt 3.2.3 de l'ordre de bases reguladores.  
La valoració dels projectes, segons els diferents gèneres i modalitats, es realitzarà segons els criteris que s'assenyalen a continuació.  
  
1. Animació. Els projectes de llargmetratge d'animació, curtmetratge d'animació, projecte multiplataforma d'animació, pilot de sèrie d'animació i sèrie d'animació, es valoraran amb un màxim de 100 punts en funció dels criteris següents:  
1.1. El guió es valorarà amb un màxim de 25 punts.  
a) En el guió, sinopsi i memòria de direcció es valorarà:  
- L'originalitat, fins a un màxim de 10 punts.  
- El disseny/concepte, fins a un màxim de 10 punts.  
- L'estil/tècnica, fins a un màxim de 5 punts.  
b) Ajudes prèvies al projecte presentat:  
Només en el cas de llargmetratges, a la valoració del guió se sumaran els punts que s'indiquen a continuació si el guionista acredita que és valencià/ana i que compleix amb algun dels requisits que s'assenyalen abans de finalitzar el termini de sol·licitud:  
- 3 punts per haver obtingut ajuda a escriptura de guió, de la Generalitat Valenciana, dels òrgans competents en matèria de cultura d'altres administracions autonòmiques, del ministeri amb competències en matèria de cultura, del programa Ibermedia o del programa Media.  
- 3 punts per haver obtingut ajuda al desenvolupament del mateix projecte que presenta, concedida per alguna de les entitats que s'assenyalen en el punt anterior relatiu a les ajudes a escriptura de guió.  
- 3 punts per haver obtingut un premi de reconegut prestigi atorgat al guió amb una dotació econòmica igual o superior a 8.000 euros.  
  
- En el cas de sèries d'animació, a la valoració del guió se sumaran 6 punts si el pilot d'aqueixa mateixa sèrie ha obtingut una ajuda a la producció de la Generalitat Valenciana, dels òrgans competents en matèria de cultura d'altres administracions autonòmiques, del ministeri amb competències en matèria de cultura, del programa Ibermedia o del programa Media.  
c) Basat en obres d'autors o autores valencians:  
Només en el cas de llargmetratges, si el guió està basat en una obra literària o teatral, d'un autor/a valencià publicada o, a falta d'això, si és teatral, estrenada amb un mínim de 15 representacions o, que haja obtingut premis, candidatures o reconeixements especials en certàmens de reconegut prestigi d'àmbit nacional o internacional (com els corresponents als Premis Max, Premi Planeta, Premi Nadal o semblants), se sumaran 6 punts.  
No tindran aquesta consideració les ajudes públiques a textos literaris o teatrals.  
Els punts corresponents als apartats b) i c) no són acumulables i només es podrà aconseguir un màxim de 6 punts amb un o altre.  
La puntuació dels apartats b) o c) només se sumarà a la valoració del guió si s'acrediten les circumstàncies indicades junt amb la sol·licitud i la seua addició no podrà, en cap cas, superar el màxim de 25 punts atribuïbles al guió.  
d) En tots els casos, si la dona té un paper protagonista en el guió, tal com es defineix en el resolc tercer de la present resolució, se sumarà 1 punt; sense que per això la puntuació del guió puga superar el màxim de 25 punts.  
1.2. El projecte es valorarà en funció del pla de finançament, el pressupost i la quantia de l'ajuda sol·licitada.  
1.2.1. S'atorgaran 10 punts a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
S'obtindran els punts segons els documents que asseguren l'aportació real al projecte.  
L'acreditació del finançament es realitzarà amb documentació que quantifique l'import corresponent a aquella, a través de:  
a) Contractes o precontractes d'adquisició anticipada de drets d'explotació del projecte amb empreses prestadores del servei de comunicació audiovisual, formalitzats per l'empresa productora i/o coproductora, degudament acreditat.  
b) Contractes o precontractes sobre el projecte amb empreses distribuïdores, la recaptació mínima anual de la qual siga de 200.000 euros, formalitzats per l'empresa productora i/o coproductora, sempre que s'acrediten degudament tots aquests extrems.  
c) Contractes o precontractes que comprometen vendes internacionals del projecte amb agents acreditats en aquestes vendes, sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que n'hi haja resolució de concessió abans del termini de finalització de presentació de sol·licituds, tant del sol·licitant com, si és el cas, del coproductor acreditat per mitjà de contracte.  
e) Auditoria de la despesa ja realitzada en la producció, per una quantia no superior al 20 % del pressupost, elaborada per auditor inscrit en el Registre Oficial d'Auditors de Comptes.  
f) Recursos aportats per l'empresa sol·licitant de l'ajuda o per qualsevol de les empreses coproductores fins a un 32 % del pressupost.  
  
A aquests efectes només s'acceptarà:  
f.1 Certificat bancari acreditatiu dels recursos propis esmentats, fins a un màxim del 20 %, ja siga de l'empresa productora o de la coproductora, sempre que s'haja aportat el contracte de coproducció. El certificat, firmat i segellat per l'entitat bancària, haurà d'emetre's dins del termini de presentació de sol·licituds i acreditar el saldo mitjà del compte de l'empresa, des de l'1 de gener de 2017 fins a la data de la seua emissió. El saldo mitjà serà la quantitat que es computarà a aquests efectes.  
Els contractes de coproducció, per si sols, no serveixen per a acreditar la font de finançament.  
f.2 Capitalitzacions de salaris fins a un 12 % del pressupost. En cap cas les empreses que siguen persones físiques (autònoms), no poden capitalitzar salaris estimats que s'imputen com a propis del titular de l'empresa esmentada ni tampoc els beneficis previstos derivats del projecte.  
g) Aportacions destinades a la producció realitzades per inversors privats sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les, serà necessari acreditar-ho a través dels mitjans següents:  
  
g.1. Certificat bancari de l'inversor que certifique la solvència per l'import de la inversió compromesa. El certificat, firmat i segellat per l'entitat bancària, haurà d'emetre's dins del termini de presentació de sol·licituds i acreditar el saldo mitjà del compte de l'inversor, des de l'1 de gener de 2017 fins a la data de la seua emissió.  
g.2. En el cas de finançar-se a través d'una AIE haurà de presentar escriptura de constitució, compromís quantificat de la inversió a realitzar a través de l'AIE firmada pel seu representant, amb indicació de la procedència dels dits recursos i:  
- Certificat/s bancari/s acreditatiu/s dels recursos propis de l'AIE o de les entitats que la integren o dels seus inversors, emesos dins del termini de presentació de les sol·licituds i firmats i segellats per l'entitat bancària, en els quals conste el saldo mitjà del compte de l'inversor, des de l'1 de gener de 2017 (o, en el cas de la AIE, des de la data de creació si es posterior al 01.01.2017) fins a la data de la seua emissió.  
  
- Alternativament, contracte amb un despatx o empresa especialitzada en la gestió d'AIE (haurà d'acreditar la seua experiència) indicant el compromís de la quantitat a invertir.  
El finançament dels extrems previstos en les lletres g.1 i g.2 haurà d'acreditar-se durant el procés de producció de la pel·lícula. En el cas de no aconseguir o no acreditar el finançament declarat a través d'aquest mitjà, l'ajuda podrà ser revocada si no s'acrediten altres fonts de finançament per similar o superior quantia a la compromesa i en qualsevol cas, si açò repercuteix en la puntuació obtinguda en aquest apartat 1.2.1 amb perjudici per a altres sol·licitants.  
Sense perjudici de l'anterior, qualsevol modificació que es preveja realitzar sobre les fonts de finançament declarades en el projecte hauran de comunicar-se prèviament a CulturArts Generalitat.  
1.2.2. S'atorgaran fins a un màxim de 5 punts a aquells projectes que sol·liciten un import inferior al màxim establit per categoria, tot significant que el pla de finançament se sustenta en altres vies diferents.  
  
S'atorgarà un punt per cada 4 % que rebaixe la sol·licitud sobre l'import màxim que es pot sol·licitar en la modalitat corresponent d'acord amb les bases de la convocatòria, és a dir, sobre 400.000 - en el cas de llargmetratges i sèries, i sobre 40.000 - en el cas de curtmetratges, projectes multiplataforma i pilots de sèries.  
1.3. La realització del procés d'animació o rodatge de la producció a la Comunitat Valenciana, suposarà fins a un màxim de 20 punts, depenent del percentatge que es rode a la Comunitat Valenciana.  
  
Si es roda menys del 40 % del pla de rodatge a la Comunitat Valenciana, no s'obtindria cap punt.  
Si es roda entre el 40 % i el 50 % s'obtindrien 8 punts.  
Si es roda entre el 50 % i el 60 % s'obtindrien 12 punts.  
Si es roda entre el 60 % i el 70 % s'obtindrien 16 punts.  
Si es roda més del 70 % s'obtindrien 20 punts.  
Els sol·licitants hauran de presentar detallat un pla de treball on figure el temps total de procés d'animació, especificant el temps efectiu a la Comunitat Valenciana.  
1.4. La participació d'equips tècnics valencians es valorarà fins a un màxim de 25 punts.  
Hauran d'acreditar-se per mitjà de contractes, precontractes o carta dels professionals acreditant la seua participació en el projecte i la seua condició de valencians. En cas de no estar acreditats, no es comptabilitzaran.  
Els projectes presentats hauran d'obtindre almenys 13 punts en la valoració atenent a aquest criteri. En cas de no arribar als 13 punts, la puntuació serà de 0 punts.  
Es distingixen dos blocs, el d'autors i el de tècnics. En el cas que un mateix professional desenvolupe més d'una activitat de les incloses en el present apartat, en qualsevol dels blocs, podrà obtindre els punts corresponents a cadascuna.  
a) Bloc d'autors que acrediten la seua condició de valencians:  
Director/a: 4 punts.  
Guionista: 4 punts.  
Autor/a de la música: 4 punts.  
Productor/a executiu: 4 punts.  
El màxim de puntuació en cada apartat serà de 4 punts independentment de que hi haja més d'un autor per apartat. En el cas d'existir més d'un autor en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat. No obstant això, en el cas de coproduccions, si hi ha més d'un productor/a executiu, bastarà que un només siga valencià per a obtindre els 4 punts.  
En el cas que un dels quatre autors siga dona i tinga la condició de valenciana es podrà sumar un punt més a la puntuació d'aquest bloc. En el cas que, almenys, dos dels quatre autors siguen dones valencianes, se sumaran dos punts més a la puntuació d'aquest bloc. El màxim de punts que es podrà aconseguir en aquest bloc serà de 16 punts.  
  
b) Bloc de tècnics que acrediten la seua condició de valencians:  
Line Producer: 1 punt.  
Departament d'Art. Production Designer: 1 punt.  
Departament de modelatge. Supervisor/a personatges: 1 punt.  
Departament de modelatge. Supervisor/a Set & Props: 1 punt.  
Departament d'animació. Supervisor/a Previz/Layout/Story board: 1 punt.  
Departament d'animació. Supervisor/a d'animació: 1 punt.  
Departament d'il·luminació (Lighting). Supervisor/a d'Il·luminació/Compo/Fotografia: 1 punt.  
Departament VFX. Supervisor/a VFX: 1 punt.  
CG Supervisor/a de postproducció: 1 punt.  
El màxim de puntuació en cada apartat serà d'1 punt, independentment que hi haja més d'un tècnic/a per apartat. En el cas d'existir més d'un tècnic/a en alguna de les direccions tècniques, es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En el cas que, almenys, dues de les nou direccions tècniques siguen ocupades per dones valencianes, es podrà sumar un punt més a la puntuació d'aquest bloc. En el cas que quatre de les nou direccions tècniques siguen ocupades per dones valencianes, es podran sumar dos punts més a la puntuació d'aquest bloc.  
El màxim de punts que es podrà aconseguir en aquest bloc serà de 9 punts.  
1.5. En el cas de llargmetratges i sèries d'animació: l'historial de l'empresa i del productor/a o del productor/a executiu, es valorarà amb fins a un màxim de 6 punts, sempre que s'acrediten degudament en els termes previstos en el present apartat.  
Una mateixa obra no podrà comptabilitzar-se en més d'una ocasió ja que no podrà ser valorada com a experiència de l'empresa i del productor/a o del productor/a executiu.  
Als efectes del present apartat només es computarà l'historial de l'empresa sol·licitant i del productor/a o productor/a executiu que apareguen en el dossier. En cap cas, no es podran computar els historials de les societats o les empreses de què hagen format part anteriorment.  
  
a) Empresa:  
- Si l'empresa té el seu domicili social i fiscal a la Comunitat Valenciana, i així s'acredita, obtindrà 2 punts per cada llargmetratge d'animació produït i qualificat per l'ICAA o un altre organisme competent i per cada sèrie d'animació emesa per una cadena de televisió pública o privada (haurà d'acreditar-se la qualificació per mitjà de certificat en el cas de llargmetratge i l'emissió en el cas de la sèrie). Per a comptabilitzar aquests punts, l'empresa valenciana haurà de figurar com a productora en la fitxa de qualificació de l'ICAA o de l'organisme competent, en el cas de llargmetratges, i en els títols de crèdit, en el cas de sèries de televisió.  
- Si l'empresa té el seu domicili social i fiscal a la Comunitat Valenciana i així s'acredita, obtindrà 1 punt per cada obra produïda i qualificada per l'ICAA o un altre organisme competent, pertanyent a altres categories d'ajudes: curtmetratges d'animació, documentals o ficció, i llargmetratges documentals o de ficció. Per a comptabilitzar aquest punt, l'empresa valenciana haurà de figurar com a productora en la fitxa de qualificació de l'ICAA o de l'organisme competent.  
Únicament comptabilitzarà l'historial d'una empresa valenciana, que haurà de ser la sol·licitant de l'ajuda.  
Si la sol·licitant és una AIE, es comptabilitzaran els punts dels projectes realitzats per un dels socis (persones jurídiques) que la componen, sempre que s'acredite que són empreses amb domicili social i fiscal a la Comunitat Valenciana. Només es tindrà en compte l'historial d'una de les empreses. Per a comptabilitzar-ho, l'empresa valenciana haurà de figurar com a productora en la fitxa de qualificació de l'ICAA o de l'organisme competent, en el cas de llargmetratges, i en els títols de crèdit, en el cas de sèries de televisió.  
- Si l'empresa acredita que té el seu domicili social i fiscal a la Comunitat Valenciana, almenys des dels tres últims anys anteriors a la finalització del termini de sol·licitud obtindrà 1 punt.  
L'antiguitat de l'empresa s'acreditarà per mitjà de la referència a la inscripció en el Registre Administratiu d'Empreses Audiovisuals de la Comunitat Valenciana o, a falta d'això, per mitjà d'alta en l'Impost d'Activitats Econòmiques o en el Cens d'Empresaris, Professionals i Retenidors on conste la seua data i l'epígraf de l'activitat, o per mitjà de còpia de l'escriptura de constitució en el cas de societats. En cas de societats que hagen canviat únicament de denominació social en els tres anys anteriors, hauran d'acreditar tal extrem per mitjà de còpia de l'escriptura de modificació.  
b) Productor/a o productor/a executiu:  
- Si el productor/a o productor/a executiu del projecte és valencià/ana i així s'acredita, obtindrà 2 punts per cada llargmetratge d'animació produït i qualificat per l'ICAA o un altre organisme competent i per cada sèrie d'animació emesa per una cadena de televisió pública o privada (haurà d'acreditar-se la qualificació en el cas de llargmetratge i l'emissió en el cas de la sèrie). Per a comptabilitzar aquests punts, el productor/a o productor/a executiu haurà de figurar com a productor/a o productor/a executiu en la fitxa de qualificació de l'ICAA o de l'organisme competent, en el cas de llargmetratges, i en els títols de crèdit, en el cas de sèries de televisió.  
- Si el productor/a o productor/a executiu del projecte és valencià/ana i així s'acredita, obtindrà 1 punt per cada obra produïda i qualificada pertanyent a altres categories d'ajudes: curtmetratges d'animació, documentals o de ficció, i llargmetratges documentals o de ficció. Per a comptabilitzar-ho, el productor/a o productor/a executiu haurà de figurar com a tal en la fitxa de qualificació de l'ICAA o de l'organisme competent, en el cas de llargmetratges.  
Únicament es comptabilitzarà l'historial bé d'un productor/a valencià/ana o bé d'un productor/a executiu valencià/ana, però no d'ambdós.  
  
Si es compta amb més d'un productor/a executiu, només podrà sumar-se'n l'historial d'un, excepte en el cas de coproduccions degudament acreditades per contracte, on es podrà computar l'historial dels productors executius que siguen valencians i el nombre dels quals no podrà ser superior al d'empreses coproductores.  
1.6. Treballs d'empreses de serveis, persones físiques o jurídiques amb domicili social i fiscal a la Comunitat Valenciana, sempre que així s'acredite: Es concedirà un màxim de 4 punts.  
Haurà d'acreditar-se per mitjà de contractes o precontractes amb les empreses la contractació majoritària, indicant l'import dels serveis. En cas de no estar acreditats, no es comptabilitzaran.  
Les empreses de serveis en el cas de ser persones físiques no podran ser persones de l'equip tècnic si exerceixen la mateixa funció en ambdós casos.  
S'entendrà per contractació majoritària aquells casos en què la contractació amb l'empresa de serveis valenciana supose més del 70 % de la quantia pressupostada per a aqueix servei i contemplada així en el pressupost. Per davall d'aquest percentatge, la puntuació serà de zero punts en aqueix apartat.  
A aquests efectes només es tindran en compte les següents empreses de servei:  
- Empreses de disseny gràfic per contractar amb una o unes quantes empreses, s'atorgaran 1,5 punts.  
- Empreses de postproducció d'imatge: per contractar amb una o unes quantes empreses, s'atorgaran 1,5 punts.  
- Empreses d'escenografia, decorats, atrezzo i, si és el cas, vestuari: per contractar amb una o unes quantes empreses s'atorgaran 1,5 punts.  
- Empreses de doblatge o postproducció de so: per contractar amb una o unes quantes empreses, s'atorgaran 1,5 punts.  
En el cas que s'acredite que una mateixa empresa de serveis, persona física o jurídica domiciliada a la Comunitat Valenciana, presta serveis en més d'una activitat de les incloses en el present apartat, podrà obtindre els punts corresponents a cada una d'elles amb un màxim de 4 punts.  
1.7. Festivals i Premis Goya o equivalents. El director/a o productor/a executiu podran obtindre fins a un màxim de 5 punts en la modalitat de llargmetratges i sèries, i fins a un màxim d'11 punts en la modalitat de curtmetratges, pilots de sèrie i projectes multiplataforma.  
  
Si el director/a o productor/a o productor/a executiu és valencià/ana i així s'acredita, obtindran el director/a per cada obra dirigida, i el productor/a o productor/a executiu per cada obra produïda com a tal, sempre que així figure en la fitxa de qualificació:  
a) Festivals:  
- 2 punts per cada obra dirigida o produïda i qualificada d'animació que haja obtingut algun premi en qualsevol secció competitiva internacional de qualsevol festival dels que figuren en l'annex V de la present convocatòria.  
- 0,5 punts per cada obra qualificada d'animació que haja sigut seleccionada en qualsevol secció competitiva internacional de qualsevol festival de què figuren en l'annex V de la present convocatòria.  
  
De cada obra només es computarà un premi o a falta d'això la seua participació en un festival dels indicats, amb independència del nombre de premis i participacions que acumule en distints festivals.  
Si es computa el premi d'una obra en els termes indicats no podrà comptabilitzar-se la participació en festivals i viceversa, no sent acumulables seleccions i premis per a una mateixa obra.  
b) Premis Goya o equivalents:  
- Per cada Goya, o premi equivalent en un altre país, Premis del Cinema Europeu i els Premis Platí del Cinema Iberoamericà 2 punts, excepte si es tracta de premis obtinguts en les categories de curtmetratges, i en aquest cas sumaran 5 punts per cada premi.  
- Per cada nominació al Goya, o a un premi equivalent en un altre país, o a Premis del Cinema Europeu o als Premis Platí del Cinema Iberoamericà 0,5 punts, excepte si es tracta de nominacions obtingudes en les categories de curtmetratges, i en aquest cas sumaran 3 punts per cada nominació.  
A aquests efectes, dins d'una mateixa categoria, únicament comptabilitzarà el Goya o equivalent obtingut per una obra i, en defecte del premi, la nominació. El Goya o premi equivalent d'una obra subsumeix la nominació en la mateixa categoria en què s'ha obtingut.  
Amb aquesta excepció, es comptabilitzaran els premis Goya o premis equivalents i nominacions a aquests obtinguts per l'obra del productor/a o productor/a executiu; mentre que en el cas del director/a únicament comptabilitzaran els Goya o premis equivalents i nominacions a aquests obtinguts en les categories de millor pel·lícula i millor direcció.  
  
Sense perjuí de l'anterior, en el cas que el productor/a, productor/a executiu o director/a del projecte presentat coincidisquen en obres anteriors, els premis Goya o equivalents i les nominacions a aquests només podran comptabilitzar-se una vegada.  
2. Ficció.  
Els projectes corresponents a la modalitat de ficció es valoraran amb un màxim de 100 punts en funció dels criteris següents:  
2.1. Guió.  
a) La qualitat i viabilitat del guió a desenvolupar, fins a un màxim de:  
- 25 punts en la modalitat de llargmetratge cultural A.  
- 25 punts en la modalitat de llargmetratge cultural B.  
- 20 punts en la modalitat de llargmetratge cultural C.  
- 15 punts en la modalitat de llargmetratge industrial.  
- 20 punts en la modalitat de curtmetratge i projecte multiplataforma.  
En cada una de les modalitats es farà una mitjana de les valoracions de guió realitzada pels analistes experts de la comissió, i només passaran a les següents fases el 60 % dels projectes presentats atenent a l'ordre resultant de la valoració del guió. A aquests efectes no es computaran els projectes que no hagen aportat un guió complet.  
L'últim projecte que supere aquesta fase serà aquell que sent seleccionat supose exactament el 60 % o un percentatge superior sempre que sense comptabilitzar-ho el percentatge siga inferior al 60 %.  
  
En el guió de llargmetratges culturals A es valorarà:  
- La premissa/originalitat, fins a un màxim de 6 punts.  
- Els personatges i diàlegs, fins a un màxim de 10 punts.  
- L'estil i la tècnica, fins a un màxim de 4 punts.  
- Trama/desenvolupament/resolució, fins a un màxim de 5 punts.  
  
En el guió de llargmetratges culturals B es valorarà:  
- La premissa/originalitat, fins a un màxim de 6 punts.  
- Els personatges i diàlegs, fins a un màxim de 10 punts.  
- L'estil i la tècnica, fins a un màxim de 4 punts.  
- Trama/desenvolupament/resolució, fins a un màxim de 5 punts.  
  
En el guió de llargmetratges culturals C es valorarà:  
- La premissa/originalitat, fins a un màxim de 5 punts.  
- Els personatges i diàlegs, fins a un màxim de 6 punts.  
- L'estil i la tècnica, fins a un màxim de 4 punts.  
- Trama/desenvolupament/resolució, fins a un màxim de 5 punts.  
  
En el guió de llargmetratges industrials es valorarà:  
- La premissa/originalitat, fins a un màxim de 3 punts.  
- Els personatges i diàlegs, fins a un màxim de 6 punts.  
- L'estil i la tècnica, fins a un màxim de 3 punts.  
- Trama/desenvolupament/resolució, fins a un màxim de 3 punts.  
  
En el guió de curtmetratges es valorarà:  
- La premissa/originalitat, fins a un màxim de 5 punts  
- Els personatges i diàlegs, fins a un màxim de 5 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
  
En els projectes multiplataforma es valorarà:  
- La premissa/originalitat, fins a un màxim de 5 punts.  
- Els personatges i diàlegs, fins a un màxim de 5 punts.  
- La potencialitat de generar comunitat i capacitat viral, fins a un màxim de 5 punts.  
- Trama/desenvolupament/resolució, fins a un màxim de 5 punts.  
  
b) Ajudes prèvies al projecte presentat:  
Només en el cas de llargmetratges els guions del qual queden entre el 60 % dels millor valorats atenent al que preveu l'apartat anterior, a la valoració del guió se sumaran els punts que s'indiquen a continuació, si el guionista acredita que és valencià/ana i que compleix amb algun dels requisits que s'assenyalen abans de finalitzar el termini de sol·licitud:  
  
- Haver obtingut ajuda a escriptura de guió, de la Generalitat Valenciana, dels òrgans competents en matèria de cultura d'altres administracions autonòmiques, del ministeri amb competències en matèria de cultura, del programa Ibermedia o del programa Media:  
- Llargmetratges culturals A: 3 punts.  
- Llargmetratges culturals B: 3 punts.  
- Llargmetratges culturals C: 2 punts.  
- Llargmetratges industrials: 1,5 punts.  
  
- Haver obtingut ajuda al desenvolupament del mateix projecte que presenta, concedida per alguna de les entitats que s'assenyalen en el punt anterior relatiu a les ajudes a escriptura de guió.  
- Llargmetratges culturals A: 3 punts.  
- Llargmetratges culturals B: 3 punts.  
- Llargmetratges culturals C: 2 punts.  
- Llargmetratges industrials: 1,5 punts.  
  
- Haver obtingut un premi de reconegut prestigi atorgat al guió amb una dotació econòmica igual o superior a 8.000 euros.  
- Llargmetratges culturals A: 3 punts.  
- Llargmetratges culturals B: 3 punts.  
- Llargmetratges culturals C: 2 punts.  
- Llargmetratges industrials: 1,5 punts.  
  
En qualsevol d'aquests casos, la seua addició no podrà superar el màxim de punts atribuïbles al guió en cada modalitat.  
c) Basat en obres d'autors o autores valencians:  
Només en el cas de llargmetratges els guions dels quals queden entre el 60 % dels millor valorats atenent al que preveu la lletra a), si el guió està basat en una obra literària o teatral, d'un autor/a valencià publicada o, a falta d'això, si és teatral, estrenada amb un mínim de 15 representacions, o que haja obtingut premis, candidatures o reconeixements especials en certàmens de reconegut prestigi d'àmbit nacional o internacional (com els corresponents als Premis Max, Premi Planeta, Premi Nadal o semblants), se sumaran els punts següents:  
  
- Llargmetratges culturals A: 6 punts.  
- Llargmetratges culturals B: 6 punts.  
- Llargmetratges culturals C: 4 punts.  
- Llargmetratges industrials: 3 punts.  
No tindran aquesta consideració les ajudes públiques a textos literaris o teatrals.  
Els punts corresponents als apartats b) i c) no són acumulables.  
  
En tot cas, el màxim de punts que es podrà aconseguir amb un o altre d'aquests apartats b) i c) són, segons la modalitat els següents:  
  
- Llargmetratges culturals A: 6 punts.  
- Llargmetratges culturals B: 6 punts.  
- Llargmetratges culturals C: 4 punts.  
- Llargmetratges industrials: 3 punts.  
Sense perjuí de l'anterior, la puntuació dels apartats b) o c) només se sumaran a la valoració dels guions millor valorats si s'acrediten les circumstàncies indicades junt amb la sol·licitud i la seua addició no podrà, en cap cas, superar el màxim de punts atribuïbles al guió per a cada modalitat.   
d) En tots els casos, si la dona desenvolupa un paper protagonista en el guió, tal com es defineix en el resolc tercer de la present resolució, se sumarà 1 punt, sense que per això la puntuació del guió puga superar el màxim dels punts atribuïbles al guió en cada modalitat.  
En cap cas es podrà superar el màxim de puntuació assignat per a cada modalitat en aquest apartat.  
2.2. El projecte es valorarà en funció del pla de finançament, el pressupost i la quantia de l'ajuda sol·licitada.  
2.2.1. El finançament del projecte es valorarà fins a un màxim de:  
- 5 punts per a llargmetratges culturals A.  
- 5 punts per a llargmetratges culturals B.  
- 15 punts per a llargmetratges culturals C.  
- 25 punts per a llargmetratges industrials.  
- 10 punts per als curtmetratges i projectes multiplataforma.  
S'atorgarà el màxim de punts indicats a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
  
S'obtindran els punts segons els documents que asseguren l'aportació real al projecte.  
L'acreditació del finançament es realitzarà amb documentació que quantifique l'import corresponent a aquella, a través de:  
a) Contractes o precontractes d'adquisició anticipada de drets d'explotació del projecte amb empreses prestadores del servei de comunicació audiovisual, formalitzats per l'empresa productora i/o coproductora, degudament acreditat.  
b) Contractes o precontractes sobre el projecte amb empreses distribuïdores, la recaptació mínima anual de la qual siga de 200.000 euros, formalitzats per l'empresa productora i/o coproductora, sempre que s'acrediten degudament tots aquests extrems.  
c) Contractes o precontractes que comprometen vendes internacionals del projecte amb agents acreditats en aquestes vendes, sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que n'hi haja resolució de concessió abans del termini de finalització de presentació de sol·licituds, tant del sol·licitant com de l'empresa coproductora acreditada com a tal.  
e) Auditoria de la despesa ja realitzada en la producció, per una quantia no superior al 20 % del pressupost, elaborada per auditor inscrit en el Registre Oficial d'Auditors de Comptes.  
f) Recursos aportats per l'empresa sol·licitant de l'ajuda o per qualsevol de les empreses coproductores fins a un 32 % del pressupost.  
  
A aquests efectes només s'acceptarà:  
f.1 Certificat bancari acreditatiu dels recursos propis esmentats, fins a un màxim del 20 %, ja siga de l'empresa productora o de la coproductora, sempre que s'haja aportat el contracte de coproducció. El certificat, firmat i segellat per l'entitat bancària, haurà d'emetre's dins del termini de presentació de sol·licituds i acreditar el saldo mitjà del compte de l'empresa des de l'1 de gener de 2017 fins a la data de la seua emissió. El saldo mitjà serà la quantitat que es computarà a aquests efectes.  
  
Els contractes de coproducció, per si sols, no serveixen per a acreditar la font de finançament.  
f.2 Capitalitzacions de salaris fins a un 12 % del pressupost. En cap cas les empreses que siguen persones físiques (autònoms), no poden capitalitzar salaris estimats que s'imputen com a propis del titular de l'empresa esmentada ni tampoc els beneficis previstos derivats del projecte.  
g) Aportacions destinades a la producció realitzades per inversors privats sustentades en un contracte, carta de compromís, document notarial, pagaré o document equivalent en el tràfic mercantil. Per a computar-les, serà necessari acreditar-ho a través dels mitjans següents:  
  
g.1. Certificat bancari de l'inversor que certifique la solvència per l'import de la inversió compromesa. El certificat, firmat i segellat per l'entitat bancària, haurà d'emetre's dins del termini de presentació de sol·licituds i acreditar el saldo mitjà del compte de l'inversor, des de l'1 de gener de 2017 fins a la data de la seua emissió.  
g.2. En el cas de finançar-se a través d'una AIE haurà de presentar escriptura de constitució, compromís quantificat de la inversió a realitzar a través de l'AIE, firmat pel seu representant amb indicació de la procedència dels recursos esmentats, i:  
- Certificat/s bancari/s'acreditatiu/s dels recursos propis de l'AIE o de les entitats que la integren o dels seus inversors, emesos dins del termini de presentació de les sol·licituds, i firmats i segellats per l'entitat bancària, en els quals conste el saldo mitjà del compte de l'inversor, des de l'1 de gener de 2017 (o, en el cas de la AIE, des de la data de creació si es posterior al 01.01.2017) fins a la data de la seua emissió.  
  
- Alternativament, contracte amb un despatx o empresa especialitzada en la gestió d'AIE (haurà d'acreditar la seua experiència), tot indicant el compromís de la quantitat a invertir.  
El finançament dels extrems previstos en les lletres g.1 i g.2 haurà d'acreditar-se durant el procés de producció de la pel·lícula. En el cas de no aconseguir o no acreditar el finançament declarat a través d'aquest mitjà, l'ajuda podrà ser revocada si no s'acrediten altres fonts de finançament per similar o superior quantia a la compromesa i en qualsevol cas, si açò repercuteix en la puntuació obtinguda en aquest apartat 1.2.1 amb perjudici per a altres sol·licitants.  
Sense perjudici de l'anterior, qualsevol modificació que es preveja realitzar sobre les fonts de finançament declarades en el projecte hauran de comunicar-se prèviament a CulturArts Generalitat.  
2.2.2. A aquells projectes que sol·liciten un import inferior al màxim establit per categoria significant que el pla de finançament se sustenta en altres vies diferents, se'ls atorgarà fins a un màxim de 5 punts.  
  
En el cas de curtmetratges i projectes multiplataforma, s'atorgarà un punt per cada 5 % que rebaixe la sol·licitud sobre l'import màxim de 40.000 ?, que es pot sol·licitar en aquesta modalitat d'acord amb les bases de la convocatòria.  
En el cas de llargmetratges culturals A, s'atorgarà un punt per cada 1 % que rebaixe la sol·licitud sobre l'import màxim de 210.000 - que es pot sol·licitar en aquesta modalitat d'acord amb les bases de la convocatòria.  
En el cas de llargmetratges culturals B, s'atorgarà un punt per cada 2 % que rebaixe la sol·licitud sobre l'import màxim de 300.000 - que es pot sol·licitar en aquesta modalitat d'acord amb les bases de la convocatòria.  
En el cas de llargmetratges culturals C, s'atorgarà un punt per cada 3 % que rebaixe la sol·licitud sobre l'import màxim de 350.000 - que es pot sol·licitar en aquesta modalitat d'acord amb les bases de la convocatòria.  
En el cas de llargmetratges industrials, s'atorgarà un punt per cada 4 % que rebaixe la sol·licitud sobre l'import màxim de 375.000 ?, que es pot sol·licitar en aquesta modalitat d'acord amb les bases de la convocatòria.  
2.3. Dies de rodatge d'equip de primera unitat de la producció a la Comunitat Valenciana.  
Els sol·licitants hauran de presentar detallat un pla de treball on figure el temps total de rodatge i les localitzacions i l'equip o unitat que rodarà a la Comunitat Valenciana, especificant el temps de rodatge a la Comunitat Valenciana.  
a) En el cas de curtmetratges i projectes multiplataforma fins a un màxim de 10 punts:  
Si es roda menys del 50 % del pla de rodatge a la Comunitat Valenciana no s'obtindria cap punt.  
Si es roda entre el 50 % i el 60 % s'obtindrien 4 punts.  
Si es roda entre el 60 % i el 70 % s'obtindrien 6 punts.  
Si es roda entre el 70 % i el 80 % s'obtindrien 8 punts.  
Si es roda més del 80 % s'obtindrien 10 punts.  
b) En el cas de llargmetratges culturals A i B fins a un màxim de 5 punts:  
Si es roda menys del 50 % del pla de rodatge a la Comunitat Valenciana no s'obtindria cap punt.  
Si es roda entre el 50 % i el 60 % s'obtindrien 2 punts.  
Si es roda entre el 60 % i el 70 % s'obtindrien 3 punts.  
Si es roda entre el 70 % i el 80 % s'obtindrien 4 punts.  
Si es roda més del 80 % s'obtindrien 5 punts.  
c) En el cas de llargmetratges culturals C i industrials fins a un màxim de 5 punts:  
Si es roda menys del 30 % del pla de rodatge a la Comunitat Valenciana no s'obtindria cap punt.  
Si es roda entre el 30 % i el 40 % s'obtindrien 1 punt.  
Si es roda entre el 40 % i el 50 % s'obtindrien 2 punts.  
Si es roda entre el 50 % i el 60 % s'obtindrien 3 punts.  
Si es roda entre el 60 % i el 80 % s'obtindrien 4 punts.  
Si es roda més del 80 % s'obtindrien 5 punts.  
  
2.4. La participació d'equips tècnics valencians es valorarà fins a un màxim de 15 punts.  
Hauran d'acreditar-se per mitjà de contractes, precontractes o carta dels professionals acreditant la seua participació en el projecte i la seua condició de valencians. En cas de no estar acreditats no es comptabilitzaran.  
Es distingixen dos blocs, el d'autors i el de tècnics. En el cas que un mateix professional desenvolupe més d'una activitat de les incloses en el present apartat, en qualsevol dels blocs, podrà obtindre els punts corresponents a cada una d'elles.  
a) Bloc d'autors que acrediten la seua condició de valencians.  
Per a totes les modalitats:  
Director/a: 2 punts.  
Productor/a executiu: 2 punts.  
Guionista: 2 punts.  
Autor/a de la música: 2 punts.  
Director/a de fotografia: 2 punts.  
En el cas d'existir més d'un autor/a en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat. No obstant això, en el cas de coproduccions, si hi ha més d'un productor/a executiu, bastarà que un només siga valencià per a obtindre els 2 punts.  
  
En els projectes de llargmetratge s'afegirà 1 punt en els casos en què compte amb un nou realitzador/a valencià o amb un nou guionista valencià, o amb els dos, en els termes que contempla el resolc tercer, excepte en la modalitat de llargmetratge cultural A.  
En el cas que en una de les autories hi haja una dona valenciana, es podrà sumar un punt més a la puntuació d'aquest bloc. En el cas que, almenys, en dos de les autories hi haja dos dones valencianes, se sumaran dos punts més a la puntuació d'aquest bloc.  
El màxim de punts que es podrà aconseguir en aquest bloc serà de 10 punts.  
b) Bloc de tècnics que acrediten la seua condició de valencians.  
Director/a d'art: 1,5 punts.  
Director/a de producció: 1,5 punts.  
Cap de so: 1,5 punts.  
Muntador/a: 1,5 punts.  
Cap de vestuari: 1,5 punts.  
Cap de perruqueria: 1,5 punts.  
Cap de maquillatge: 1,5 punts.  
1r ajudant de direcció: 1,5 punts.  
Una altra direcció tècnica (segons les necessitats de producció: fx, 3D o una altra àrea tècnica que es requerisca): 15 punts.  
El màxim de puntuació en cada apartat serà de 15 punts independentment de que hi haja més d'un tècnic/a per apartat. En el cas d'existir més d'un tècnic/a en alguna de les direccions tècniques, es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En el cas que dues de les direccions tècniques siguen ocupades per dones valencianes, es podrà sumar un punt més a la puntuació d'aquest bloc. En el cas que quatre de les direccions tècniques siguen ocupades per dones valencianes, es podran sumar dos punts més a la puntuació d'aquest bloc.  
El màxim de punts que es podrà aconseguir en aquest bloc serà de 10 punts per a les categories culturals A i B, curtmetratges i projectes multiplataforma i de 5 punts per a les culturals C i industrials.  
2.5. La participació d'equips artístics valencians es valorarà fins a un màxim de 15 punts.  
Hauran d'acreditar-se per mitjà de contractes, precontractes o carta dels professionals acreditant la seua participació en el projecte, així com la seua condició de valencians.  
En cas de no estar acreditats no es comptabilitzaran.  
En cas d'estar pendents de càsting haurà de presentar-se un escrit del productor/a amb el compromís ferm que seran valencians aquells actors o actrius que interpreten els personatges del projecte que s'indiquen en aqueix mateix escrit, als efectes de comptabilitzar els punts que li corresponguen.  
En aquest compromís també s'haurà d'indicar, si escau, que almenys dos terços dels actors/actrius principals i secundaris tindran una residència superior a 1 any a la Comunitat Valenciana, als efectes del que preveu l'últim paràgraf d'aquest epígraf.  
Els projectes presentats en la categoria de llargmetratges culturals A i B, curtmetratges i projectes multiplataforma hauran d'obtindre almenys 13 punts en la valoració d'aquest criteri. En cas de no aconseguir els 13 punts la puntuació d'aqueix criteri serà de 0 punts.  
Els projectes presentats en la categoria de llargmetratges culturals C i llargmetratges industrials hauran d'obtindre almenys 8 punts en la valoració d'aquest criteri. En cas de no aconseguir els 8 punts la puntuació d'aqueix criteri serà de 0 punts.  
a) Actor/Actriu protagonista valencià/ana: 4 punts. Si l'actor/actriu té residència administrativa a la Comunitat Valenciana amb una antiguitat superior a un any anterior a la data de presentació de la sol·licitud se sumarà un punt més.  
b) Actor/Actriu secundari valencià: 2 punts. Si l'actor/actriu té residència administrativa a la Comunitat Valenciana amb una antiguitat superior a un any anterior a la data de presentació de la sol·licitud, se sumarà un punt més.  
c) Actor/Actriu de repartiment valencià: 1 punt  
La valoració dels actors i actrius de repartiment tindrà com a valor màxim 4 punts.  
S'obtindran 15 punts en el cas que del total d'actors i actrius protagonistes i secundaris, almenys dos terços siguen residents a la Comunitat Valenciana, amb l'antiguitat mínima d'un any anterior a la data de presentació de sol·licitud. Tal extrem es podrà acreditar per mitjà de certificat d'empadronament o declaració responsable de l'actor o actriu, que podrà incorporar-se en la carta d'interès corresponent.  
  
2.6. Historial de l'empresa i del productor/a o productor/a executiu. Només en els projectes de llargmetratge es valorarà l'historial de l'empresa i del productor/a o del productor/a executiu fins a un màxim de 6 punts, sempre que s'acrediten degudament en els termes previstos en el present apartat.  
Una mateixa obra no podrà comptabilitzar-se en més d'una ocasió ja que no podrà ser valorada com a experiència de l'empresa i del productor/a o del productor/a executiu.  
Als efectes del present apartat només es computaran l'historial de l'empresa sol·licitant i del productor/a o del productor/a executiu que apareguen en el dossier, i en cap cas es podran computar els historials de les societats o les empreses de què hagen format part anteriorment.  
  
a) Empresa:  
- Si l'empresa té el seu domicili social i fiscal a la Comunitat Valenciana i així s'acredita, obtindrà 2 punts per cada tv movie o llargmetratge de ficció produït i qualificat per l'ICAA o un altre organisme competent (haurà d'acreditar-se la qualificació per mitjà de certificat en el cas de llargmetratge, i l'emissió en una cadena de televisió, pública o privada, de la tv movie). Per a comptabilitzar els punts, l'empresa valenciana haurà de figurar com a productora en la fitxa de qualificació de l'ICAA o de l'organisme competent, i figurar en els títols de crèdit en els casos de la tv movie.  
- Si l'empresa té el seu domicili social i fiscal a la Comunitat Valenciana i així s'acredita, obtindrà 1 punt per cada obra produïda i qualificada per l'ICAA o un altre organisme competent, pertanyent a altres categories d'ajudes: curtmetratges d'animació, documentals o ficció, i llargmetratges documentals o d'animació. Per a comptabilitzar els punts, l'empresa valenciana haurà de figurar com a productora en la fitxa de qualificació de l'ICAA o de l'organisme competent.  
Únicament comptabilitzarà l'historial d'una empresa valenciana, que haurà de ser la sol·licitant de l'ajuda.  
En el cas que l'empresa siga una AIE, es comptabilitzaran els punts dels projectes realitzats per un dels socis (persones jurídiques) que la componen sempre que s'acredite que són empreses amb domicili social i fiscal a la Comunitat Valenciana. Només es tindrà en compte l'historial d'una de les empreses. Per a comptabilitzar-ho, l'empresa valenciana haurà de figurar com a productora en la fitxa de qualificació de l'ICAA o de l'organisme competent.  
- Si l'empresa acredita que té el seu domicili social i fiscal a la Comunitat Valenciana des d'almenys els tres últims anys obtindrà 1 punt addicional.  
L'antiguitat de l'empresa s'acreditarà per mitjà de la referència a la inscripció en el Registre Administratiu d'Empreses Audiovisuals de la Comunitat Valenciana o, a falta d'això, per mitjà d'alta en l'Impost d'Activitats Econòmiques o en el Cens d'Empresaris, Professionals i Retenidors, on conste la seua data i l'epígraf de l'activitat, o per mitjà de còpia de l'escriptura de constitució en el cas de societats. En cas de societats que hagen canviat únicament de denominació social en els tres anys anteriors, hauran d'acreditar tal extrem per mitjà de còpia de l'escriptura de modificació.  
b) Productor/a o productor/a executiu:  
- Si el productor/a o productor/a executiu del projecte és valencià/ana i així s'acredita, obtindrà 2 punts per cada llargmetratge o tv movie de ficció produït i qualificat per l'ICAA o un altre organisme competent (haurà d'acreditar-se la qualificació en el cas de llargmetratge i l'emissió en una cadena de televisió, pública o privada, de la tv movie). Per a comptabilitzar el productor/a o productor/a executiu haurà de figurar com a productor/a o productor/a executiu en la fitxa de qualificació de l'ICAA o de l'organisme competent, o en els crèdits de la còpia qualificada, i figurar en els títols de crèdit en els casos de la tv movie.  
- Si el productor/a o productor/a executiu del projecte és valencià i així s'acredita, obtindrà 1 punt per cada obra produïda i qualificada pertanyent a altres categories d'ajudes: curtmetratges d'animació, documentals o de ficció, i llargmetratges documentals o d'animació. Per a comptabilitzar els punts, el productor/a o productor/a executiu haurà de figurar com a productor/a o productor/a executiu en la fitxa de qualificació de l'ICAA o de l'organisme competent, en el cas de llargmetratges.  
  
Únicament es comptabilitzarà l'historial bé d'un productor/a valencià/ana o bé d'un productor/a executiu valencià, però no d'ambdós.  
  
En el cas que es compte amb més d'un productor/a executiu, només podrà sumar-se'n l'historial d'un, excepte en el cas de coproduccions degudament acreditades per contracte, on es podrà computar l'historial dels productors executius que siguen valencians i el nombre de les quals no podrà ser superior al d'empreses coproductores.  
2.7. Llengua valenciana en la versió original (llengua del rodatge).  
S'atorgaran:  
a) 15 punts als llargmetratges en les modalitats de llargmetratge cultural A i B, curtmetratges i projectes multiplataforma de ficció la llengua majoritària emprada de les quals (més del 50 %) en la versió de rodatge siga el valencià.  
b) 10 punts als llargmetratges culturals C la llengua majoritària emprada del qual (més del 50 %) en la versió de rodatge siga el valencià.  
c) 5 punts als llargmetratges industrials en què més del 20 % dels diàlegs siguen en valencià.  
A aquests efectes, la versió original dels projectes serà la que es determine d'acord amb la llengua majoritària empleada en la versió del rodatge, tenint en compte el conjunt de diàlegs i narracions del guió. Aleshores, la versió que es qualifique haurà de correspondre amb la declarada com a original.  
S'haurà de presentar una declaració responsable en què es done compte del nombre total de paraules dels diàlegs del guió presentat i el nombre de paraules que corresponga a cada llengua utilitzada, i el percentatge que correspon a cada llengua sobre el total. Si el valencià és la llengua majoritària obtindrà el màxim de punts.  
En el cas de produccions sense diàlegs s'atorgarà el màxim de punts d'aquesta apartat, segons la modalitat a què corresponga l'obra, si s'acredita artísticament la no utilització de diàlegs i si els títols de crèdit, subtítols i la resta de textos escrits que puguen aparèixer en la producció són majoritàriament en valencià o més del 20 % en el cas de llargmetratges industrials.  
2.8. Treballs d'empreses de serveis, persones físiques o jurídiques amb domicili social i fiscal a la Comunitat Valenciana, sempre que així s'acredite: Un màxim de 4 punts.  
Hauran d'acreditar-se per mitjà de contractes o precontractes amb les empreses la contractació majoritària en què s'indique l'import dels serveis. En cas de no estar acreditats no es comptabilitzaran.  
Les empreses de serveis en el cas de ser persones físiques no podran ser persones de l'equip tècnic si exerceixen la mateixa funció en ambdós casos.  
S'entendrà contractació majoritària quan la contractació amb l'empresa de serveis valenciana supose més del 70 % de la quantia pressupostada per a aqueix servei i contemplada així en el pressupost. Per davall d'aquest percentatge la puntuació serà de zero punts en aqueix apartat.  
A aquests efectes només es tindran en compte les següents empreses de servei:  
- Empreses de lloguer d'equipaments per a rodatge (cambres, il·luminació, grues, grups electrògens, platós,?) i empreses de càtering i transport: per contractar amb una o unes quantes empreses s'atorgaran 1,5 punts.  
- Empreses d'efectes especials o visuals/òptics: per contractar amb una o unes quantes empreses s'atorgaran 1,5 punts.  
- Empreses de postproducció d'imatge: per contractar amb una o una o unes quantes empreses s'atorgaran 1,5 punts.  
- Empreses d'escenografia, decorats, atrezzo, vestuari: per contractar amb una o unes quantes empreses s'atorgaran 1,5 punts.  
- Empreses de so (so directe, doblatge, postproducció, subtitulat,..): per contractar amb una o unes quantes empreses s'atorgaran 1,5 punts.  
  
En el cas que s'acredite que una mateixa empresa de serveis, persona física o jurídica domiciliada a la Comunitat Valenciana, presta serveis en més d'una activitat de les incloses en el present apartat, podrà obtindre els punts corresponents a cada una d'elles amb un màxim de 4 punts.  
2.9. Festivals i Premis Goya o equivalents. El director/a, productor/a o productor/a executiu podran obtindre fins a un màxim de 5 punts per a llargmetratges i un màxim de 6 punts per a curtmetratges i projectes multiplataforma.  
Si el director/a o productor/a o productor/a executiu és valencià i així s'acredita, obtindran el director/a per cada obra dirigida, i el productor/a executiu o el productor/a per cada obra produïda:  
  
a) Festivals:  
- 2 punts per cada obra dirigida o produïda i qualificada de ficció que haja obtingut algun premi en qualsevol secció competitiva internacional de qualsevol festival dels que figuren en l'annex V de la present convocatòria.  
- 0,5 punts per cada obra qualificada de ficció que haja sigut seleccionada en qualsevol secció competitiva internacional de qualsevol festival dels que figuren en l'annex V de la present convocatòria.  
De cada obra només es computara un premi o a falta d'això la seua participació en un festival dels indicats, amb independència del nombre de premis i participacions que acumule en distints festivals.  
Si es computa el premi d'una obra en els termes indicats no podrà comptabilitzar-se la participació en festivals i viceversa, no sent acumulables seleccions i premis per a una mateixa obra.  
b) Premis Goya o equivalents:  
- Per cada Goya, o premi equivalent en un altre país, Premis del Cinema Europeu i els Premis Platí del Cinema Iberoamericà 2 punts, excepte si es tracta de premis obtinguts en les categories de curtmetratges, i en aquest cas sumaran 5 punts per cada premi.  
- Per cada nominació al Goya, o a un premi equivalent en un altre país, o a Premis del Cinema Europeu i els Premis Platí del Cinema Iberoamericà 0,5 punts, excepte si es tracta de nominacions obtingudes en les categories de curtmetratges, i en aquest cas sumaran 3 punts per cada nominació.  
A aquests efectes, dins d'una mateixa categoria, únicament comptabilitzarà el Goya o equivalent obtingut per una obra i, en defecte del premi, la nominació. El Goya o premi equivalent d'una obra subsumeix la nominació en la mateixa categoria en què s'ha obtingut.  
Amb aquesta excepció, es comptabilitzaran els premis Goya o premis equivalents i nominacions a aquests, obtinguts per l'obra del productor/a o productor/a executiu; mentre que en el cas del/la director/a únicament comptabilitzaran els Goya o premis equivalents i nominacions a aquests, obtinguts en les categories de millor pel·lícula i millor direcció.  
Sense perjuí de l'anterior, en el cas que el/la productor/a, productor/a executiu o director/a del projecte presentat coincidisquen en obres anteriors, els premis Goya o equivalents i les nominacions a aquests, només podran comptabilitzar-se una vegada.  
3. Documental. Per a la valoració dels projectes de llargmetratge, curtmetratge i projectes multiplataforma, fins a 100 punts, es consideraran els criteris següents:  
3.1. a) La qualitat i viabilitat del guió a desenvolupar, fins a un màxim de 25 punts per a llargmetratges, i fins a un màxim de 30 punts per a curtmetratges i projectes multiplataforma documentals. Es podrà realitzar un pitching en aquestes modalitats per a valorar el projecte de guió, si ho estima necessari la comissió tècnica de valoració corresponent.  
En cada una de les modalitats es farà una mitjana de les valoracions de guió realitzada pels analistes experts de la comissió, i només passaran a les següents fases el 60 % dels projectes presentats atenent a l'ordre resultant de la valoració de guió. A aquests efectes no es computaran els projectes que no hagen aportat un guió complet.  
L'últim projecte que supere aquesta fase serà aquell que sent seleccionat supose exactament el 60 % o un percentatge superior sempre que sense comptabilitzar-ho el percentatge siga inferior al 60 %.  
  
En el guió de llargmetratges documentals culturals A es valorarà:  
- La premissa/originalitat i la temàtica valenciana, fins a un màxim de 17 punts.  
- L'estil i la tècnica, fins a un màxim de 6 punts.  
- Que tinga per destinació la projecció en sales cinematogràfiques: 2 punts.  
En el guió de llargmetratges documentals culturals B es valorarà:  
- La premissa/originalitat i la temàtica nacional o internacional, fins a un màxim de 17 punts.  
- L'estil i la tècnica, fins a un màxim de 6 punts.  
- Que tinga per destinació la projecció en sales cinematogràfiques: 2 punts.  
En el guió de curtmetratges es valorarà:  
- La premissa/originalitat, fins a un màxim de 25 punts.  
- L'estil i la tècnica. fins a un màxim de 5 punts.  
En els projectes multiplataforma es valorarà:  
- L'originalitat i l'interès de la proposta, fins a un màxim de 20 punts.  
- L'estil i la tècnica, fins a un màxim de 5 punts.  
- La potencialitat de generar comunitat i capacitat viral, fins a un màxim de 5 punts.  
b) Ajudes prèvies al projecte presentat:  
Només en el cas de llargmetratges els guions del qual queden entre el 60 % dels millor valorats atenent al que preveu l'apartat anterior, a la valoració del guió se sumaran els punts que s'indiquen a continuació si el guionista acredita que és valencià/ana i que compleix amb algun dels requisits que s'assenyalen abans de finalitzar el termini de sol·licitud:  
  
- 3 punts per haver obtingut ajuda a escriptura de guió, de la Generalitat Valenciana, dels òrgans competents en matèria de cultura d'altres administracions autonòmiques, del ministeri amb competències en matèria de cultura, del programa Ibermedia o del programa Media.  
  
- 3 punts per haver obtingut ajuda al desenvolupament del mateix projecte que presenta, concedida per alguna de les entitats que s'assenyalen en el punt anterior relatiu a les ajudes a escriptura de guió.  
- 3 punts per haver obtingut un premi de reconegut prestigi atorgat al guió amb una dotació econòmica igual o superior a 8.000 euros.  
  
Amb els punts corresponents a aquest apartat b només es podrà aconseguir un màxim de 6 punts.  
En qualsevol d'aquests casos, la seua addició no podrà superar el màxim de 25 punts atribuïbles al guió.  
c) En tots els casos, si la dona desenvolupa un paper protagonista en el guió, tal com es defineix en el resolc tercer de la present resolució, se sumarà 1 punt, sense que per això la valoració del guió puga superar el màxim de punts atribuïbles al guió en cada modalitat.  
3.2. El projecte es valorarà en funció del pla de finançament, el pressupost i la quantia de l'ajuda sol·licitada.  
3.2.1. S'atorgaran 20 punts a llargmetratges documentals culturals B i 10 punts a la resta de modalitats, a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
  
S'obtindran els punts segons els documents que asseguren l'aportació real al projecte.  
L'acreditació del finançament es realitzarà amb documentació que quantifique l'import corresponent a aquella, a través de:  
a) Contractes o precontractes d'adquisició anticipada de drets d'explotació del projecte amb empreses prestadores del servei de comunicació audiovisual, formalitzats per l'empresa productora i/o coproductora, degudament acreditat.  
b) Contractes o precontractes sobre el projecte amb empreses distribuïdores, la recaptació mínima anual de la qual siga de 200.000 euros, formalitzats per l'empresa productora i/o coproductora, sempre que s'acrediten degudament tots aquests extrems.  
c) Contractes o precontractes que comprometen vendes internacionals del projecte amb agents acreditats en aquestes vendes, sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que hi haja resolució de la seua concessió abans del termini de finalització de presentació de sol·licituds, tant del sol·licitant com del coproductor acreditat.  
e) Auditoria de la despesa ja realitzada en la producció, per una quantia no superior al 20 % del pressupost, elaborada per auditor inscrit en el Registre Oficial d'Auditors de Comptes.  
f) Recursos aportats per l'empresa sol·licitant de l'ajuda o per qualsevol de les empreses coproductores fins a un 32 % del pressupost.  
  
A aquests efectes només s'acceptarà:  
f.1 Certificat bancari acreditatiu dels dits recursos propis, fins a un màxim del 20 %, ja siga de l'empresa productora o de la coproductora, sempre que s'haja aportat el contracte de coproducció. El certificat, firmat i segellat per l'entitat bancària, haurà d'emetre's dins del termini de presentació de sol·licituds i acreditar el saldo mitjà del compte de l'empresa, des de l'1 de gener de 2017 fins a la data de la seua emissió. El saldo mitjà serà la quantitat que es computarà a aquests efectes.  
  
Els contractes de coproducció, per si sols, no serveixen per a acreditar la font de finançament.  
f.2 Capitalitzacions de salaris fins a un 12 % del pressupost. En cap cas les empreses que siguen persones físiques (autònoms), no poden capitalitzar salaris estimats que s'imputen com propis del titular de l'empresa esmentada ni tampoc els beneficis previstos derivats del projecte.  
g) Aportacions destinades a la producció realitzades per inversors privats sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les, serà necessari acreditar-ho a través dels mitjans següents:  
  
g.1. Certificat bancari de l'inversor que certifique la solvència per l'import de la inversió compromesa. El certificat, firmat i segellat per l'entitat bancària, haurà d'emetre's dins del termini de presentació de sol·licituds i acreditar el saldo mitjà del compte de l'inversor, des de l'1 de gener de 2017 fins a la data de la seua emissió.  
g.2. En el cas de finançar-se a través d'una AIE haurà de presentar escriptura de constitució, compromís quantificat de la inversió a realitzar a través de l'AIE firmada pel seu representant amb indicació de la procedència dels recursos esmentats, i:  
- Certificat/s bancari/s acreditatiu/s dels recursos propis de l'AIE o de les entitats que la integren o dels seus inversors, emesos dins del termini de presentació de les sol·licituds i firmats i segellats per l'entitat bancària en el qual conste saldo mitjà del compte de l'inversor, des de l'1 de gener de 2017 (o, en el cas de la AIE, des de la data de creació, si es posterior al 01.01.2017) fins a la data de la seua emissió.  
  
- Alternativament, contracte amb un despatx o empresa especialitzada en la gestió d'AIE (haurà d'acreditar la seua experiència) indicant el compromís de la quantitat a invertir.  
El finançament dels extrems previstos en les lletres g.1 i g.2 haurà d'acreditar-se durant el procés de producció de la pel·lícula. En el cas de no aconseguir o no acreditar el finançament declarada a través d'aquest mitjà, l'ajuda podrà ser revocada si no s'acrediten altres fonts de finançament per similar o superior quantia a la compromesa i en qualsevol cas, si açò repercuteix en la puntuació obtinguda en aquest apartat 1.2.1 amb perjudici per a altres/as sol·licitants.  
Sense perjudici de l'anterior, qualsevol modificació que es preveja realitzar sobre les fonts de finançament declarades en el projecte hauran de comunicar-se prèviament a CulturArts Generalitat.  
3.2.2. A aquells projectes que sol·liciten un import inferior al màxim establit per categoria, significant que el pla de finançament se sustenta en altres vies diferents:  
- Se'ls atorgarà fins a un màxim de 5 punts en el cas de llargmetratges documentals culturals A, curtmetratges i projectes documentals multiplataforma.  
S'atorgarà un punt per cada 4 % que rebaixe la sol·licitud sobre l'import màxim que es pot sol·licitar en cada modalitat d'acord amb les bases de la convocatòria, és a dir sobre 90.000 - en el cas de llargmetratges, i 40.000 - en el cas de curtmetratges i projectes multiplataforma.  
- Se'ls atorgarà fins a un màxim de 10 punts en el cas de llargmetratges culturals B.  
S'atorgaran dos punts per cada 4 % que rebaixe la sol·licitud sobre l'import màxim de 90.000 - que es pot sol·licitar en aquesta modalitat, d'acord amb les bases de la convocatòria.  
3.3. Dies de rodatge d'equip de primera unitat de la producció a la Comunitat Valenciana: fins a un màxim de 5 punts en el cas de llargmetratges documentals culturals B i de 10 punts en la resta de casos, depenent del percentatge de rodatge a la Comunitat Valenciana.  
Els sol·licitants hauran de presentar detallat un pla de treball on figure el temps total de rodatge i les localitzacions i l'equip o unitat que rodarà a la Comunitat Valenciana, especificant el temps de rodatge a la Comunitat Valenciana.  
En el cas de llargmetratges documentals culturals B:  
Si es roda menys del 20 % del pla de rodatge a la Comunitat Valenciana no s'obtindria cap punt.  
Si es roda un 20 % o més a la Comunitat Valenciana: 5 punts.  
En el cas de llargmetratges documentals culturals A, curtmetratge i projectes multiplataforma:  
Si es roda menys del 60 % del pla de rodatge a la Comunitat Valenciana no s'obtindria cap punt.  
Si es roda entre el 60 % i el 70 % s'obtindrien 4 punts.  
Si es roda entre el 70 % i el 80 % s'obtindrien 6 punts.  
Si es roda entre el 80 % i el 90 % s'obtindrien 8 punts.  
Si es roda més del 90 % s'obtindrien 10 punts.  
3.4. La participació d'equips tècnics valencians es valorarà fins a un màxim de 20 punts.  
Hauran d'acreditar-se per mitjà de contractes, precontractes o carta dels/les professionals acreditant la seua participació en el projecte i la seua condició de valencians/es. En cas de no estar acreditats no es comptabilitzaran.  
Els projectes presentats hauran d'obtindre almenys 13 punts en la valoració d'aquest criteri. En cas de no aconseguir els 13 punts la puntuació d'aqueix criteri serà de 0 punts.  
Es distingeixen dos blocs, el d'autors i el de tècnics. En el cas que un mateix professional desenvolupe més d'una activitat de les incloses en el present apartat, en qualsevol dels blocs, podrà obtindre els punts corresponents a cada una d'elles.  
a) Bloc autors que acrediten la seua condició de valencià:  
Director/a: 2 punts.  
Productor/a executiu: 2 punts.  
Guionista: 2 punts.  
Autor/a de la música: 2 punts.  
Director/a de fotografia: 2 punts.  
En el cas d'existir més d'un autor/a en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat. No obstant això, en el cas de coproduccions, si hi ha més d'un productor/a executiu, bastarà que només un siga valencià per a obtindre els 2 punts.  
  
En els projectes de llargmetratge s'afegirà 1 punt en els casos en què compte amb un nou realitzador/a valencià o bé amb un nou guionista valencià, o amb ambdós, en els termes que contempla el resolc tercer.  
  
En el cas que en una de les autories hi haja una dona valenciana, es podrà sumar un punt més a la puntuació d'aquest bloc. En el cas que de les autories hi haja dues dones valencianes, se sumaran dos punts més a la puntuació d'aquest bloc.  
El màxim de punts que es podrà aconseguir en aquest bloc serà de 10 punts.  
b) Bloc de tècnics que acrediten la seua condició de valencians:  
  
Director/a d'art: 2 punts.  
Director/a de producció: 2 punts.  
Cap de so: 2 punts.  
Muntador/a: 2 punts.  
Una altra direcció tècnica (segons les necessitats de producció: fx, 3D o una altra àrea tècnica que es requerisca): 2 punts.  
El màxim de puntuació en cada apartat serà de 2 punts independentment de que hi haja més d'un tècnic/a per apartat. En el cas d'existir més d'un tècnic/a en alguna de les direccions tècniques es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En el cas que dues de les direccions tècniques siguen ocupades per dones valencianes, es podrà sumar un punt més a la puntuació d'aquest bloc. En el cas que quatre de les direccions tècniques siguen ocupades per dones valencianes, es podran sumar dos punts més a la puntuació d'aquest bloc.  
El màxim de punts que es podrà aconseguir en aquest bloc serà de 10 punts.  
3.5. Historial de l'empresa i del productor/a o productor/a executiu. En els projectes de llargmetratges, l'historial de l'empresa i del productor/a o del productor/a executiu es valoraran fins a un màxim de 6 punts, sempre que s'acrediten degudament en els termes previstos en el present apartat.  
Una mateixa obra no podrà comptabilitzar-se en més d'una ocasió ja que no podrà ser valorada com a experiència de l'empresa i del productor/a o del productor/a executiu.  
Als efectes del present apartat només es computaran l'historial de l'empresa sol·licitant i del productor/a o productor/a executiu que apareguen en el dossier, i en cap cas es no podran computar els historials de les societats o les empreses de què hagen format part anteriorment.  
  
a) Empresa:  
- Si l'empresa té el seu domicili social i fiscal a la Comunitat Valenciana i així s'acredita, obtindrà 2 punts per cada llargmetratge documental produït i qualificat per l'ICAA o organisme competent i per cada sèrie documental emesa per una cadena de televisió, pública o privada (haurà d'acreditar-se la qualificació per mitjà de certificat en el cas de llargmetratge i l'emissió en el cas de la sèrie). Per a comptabilitzar l'empresa valenciana haurà de figurar com a productora en la fitxa de qualificació de l'ICAA o de l'organisme competent, en el cas de llargmetratges, i en els títols de crèdit, en el cas de sèrie documental de televisió.  
- Si l'empresa té el seu domicili social i fiscal a la Comunitat Valenciana i així s'acredita, obtindrà 1 punt per cada obra produïda i qualificada per l'ICAA o organisme competent pertanyent a altres categories d'ajudes: curtmetratges d'animació, documentals o ficció, i llargmetratges de ficció o d'animació. Per a comptabilitzar l'empresa valenciana haurà de figurar com a productora en la fitxa de qualificació de l'ICAA o de l'organisme competent.  
Únicament comptabilitzarà l'historial d'una empresa valenciana, que haurà de ser la sol·licitant de l'ajuda.  
En el cas que l'empresa siga una AIE, es comptabilitzaran els punts dels projectes realitzats per un dels socis (persones jurídiques) que la componen sempre que s'acredite que són empreses amb domicili social i fiscal a la Comunitat Valenciana. Només es tindrà en compte l'historial d'una de les empreses. Per a comptabilitzar-ho l'empresa valenciana haurà de figurar com a productora en la fitxa de qualificació de l'ICAA o de l'organisme competent, en el cas de llargmetratges, i en els títols de crèdit, en el cas de sèrie documental de televisió.  
- Si l'empresa acredita que té el seu domicili social i fiscal a la Comunitat Valenciana des d'almenys els tres últims anys obtindrà 1 punt addicional.  
L'antiguitat s'acreditarà per mitjà de la referència a la inscripció en el Registre Administratiu d'Empreses Audiovisuals de la Comunitat Valenciana o, a falta d'això, per mitjà d'alta en l'Impost d'Activitats Econòmiques o en el Cens d'Empresaris, Professionals i Retenidors on conste la seua data i l'epígraf de l'activitat, o per mitjà de còpia de l'escriptura de constitució en el cas de societats. En cas de societats que hagen canviat únicament de denominació social en els tres anys anteriors hauran d'acreditar tal extrem per mitjà de còpia de l'escriptura de modificació.  
b) Productor/a o productor/a executiu:  
- Si el productor/a o productor/a executiu del projecte és valencià i així s'acredita, obtindrà 2 punts per cada llargmetratge documental produït i qualificat per l'ICAA o organisme competent o sèrie documental emesa per una cadena de televisió, pública o privada (haurà d'acreditar-se la qualificació per mitjà de certificat en el cas de llargmetratge i l'emissió en el cas de la sèrie). Per a comptabilitzar l'historial del productor/a o productor/a executiu haurà de figurar com a productor/a o productor/a executiu en la fitxa de qualificació de l'ICAA o de l'organisme competent, en el cas de llargmetratges, i en els títols de crèdit, en el cas de sèrie documental de televisió.  
- Si el productor/a o productor/a executiu del projecte és valencià i així s'acredita, obtindrà 1 punt per cada obra produïda i qualificada pertanyent a altres categories d'ajudes: curtmetratges d'animació, documentals o ficció i llargmetratges de ficció o d'animació. Per a comptabilitzar l'historial del productor/a o productor/a executiu haurà de figurar com a productor/a o productor/a executiu en la fitxa de qualificació de l'ICAA o de l'organisme competent.  
Únicament es comptabilitzarà l'historial bé d'un productor/a valencià o bé d'un productor/a executiu valencià, però no d'ambdós.  
  
En el cas que es compte amb més d'un productor/a executiu, només podrà sumar-se'n l'historial d'un, excepte en el cas de coproduccions degudament acreditades per contracte, on es podrà computar l'historial dels productors executius que siguen valencians i el número dels quals no podrà ser superior al d'empreses coproductores.  
  
3.6. Llengua valenciana en la versió original (llengua del rodatge)  
S'atorgaran un màxim de 5 punts en els llargmetratges documentals B i 15 punts en la resta de modalitats la llengua empleada de la qual siga el valencià.  
A aquests efectes la versió original dels projectes serà la que es determine d'acord amb la llengua emprada en el conjunt de narracions i veu en off incorporades en la postproducció i que així consten en el guió. Aleshores, la versió que es qualifique haurà de correspondre amb la declarada com a original.  
3.7. Treballs d'empreses de serveis, persones físiques o jurídiques amb domicili social i fiscal a la Comunitat Valenciana, sempre que així s'acredite: Un màxim de 4 punts.  
Hauran d'acreditar-se per mitjà de contractes o precontractes amb les empreses la contractació majoritària en què s'indique l'import dels serveis. En cas de no estar acreditats no es comptabilitzaran.  
Les empreses de serveis en el cas de ser persones físiques no podran ser persones de l'equip tècnic si exerceixen la mateixa funció en ambdós casos.  
S'entendrà contractació majoritària quan la contractació amb l'empresa de serveis valenciana supose més del 70 % de la quantia pressupostada per a aqueix servei i contemplada així en el pressupost. Per davall d'aquest percentatge la puntuació serà de zero punts en aqueix apartat.  
A aquests efectes només es tindran en compte les següents empreses de servei:  
- Empreses de lloguer d'equipaments per a rodatge (cambres, il·luminació, grues, grups electrògens, platós,?) i empreses de càtering i transport: per contractar amb una o unes quantes empreses s'atorgaran 1,5 punts.  
- Empreses d'efectes especials o visuals/òptics: per contractar amb una o unes quantes empreses s'atorgaran 1,5 punts.  
- Empreses de postproducció d'imatge: per contractar amb una o una o unes quantes empreses s'atorgaran 1,5 punts.  
- Empreses de so (so directe, doblatge, postproducció, subtitulat,..): per contractar amb una o unes quantes empreses s'atorgaran 1,5 punts.  
  
En el cas que s'acredite que una mateixa empresa de serveis, persona física o jurídica domiciliada a la Comunitat Valenciana, presta serveis en més d'una activitat de les incloses en el present apartat, podrà obtindre els punts corresponents a cadascuna, amb un màxim de 4 punts.  
  
3.8. Festivals i Premis Goya o equivalents. El director/a, productor/a i productor/a executiu podran obtindre fins a un màxim de 5 punts en el cas de llargmetratges, i fins a un màxim de 6 punts en el cas de curtmetratges i projectes multiplataforma.  
Si el director/a o productor/a o productor/a executiu és valencià i així s'acredita, obtindran el director/a per cada obra dirigida, i el productor/a executiu o el productor/a per cada obra produïda:  
  
a) Festivals  
- 2 punts per cada obra dirigida o produïda i qualificada documental que haja obtingut algun premi en qualsevol secció competitiva internacional de qualsevol festival de què figuren en l'annex V de la present convocatòria.  
- 0,5 punts per cada obra qualificada documental que haja sigut seleccionada en qualsevol secció competitiva internacional de qualsevol festival dels que figuren en l'annex V de la present convocatòria.  
  
De cada obra només es computara un premi o a falta d'això la seua participació en un festival dels indicats, amb independència del nombre de premis i participacions que acumule en distints festivals.  
Si es computa el premi d'una obra en els termes indicats no podrà comptabilitzar-se la participació en festivals i viceversa, no sent acumulables seleccions i premis per a una mateixa obra.  
b) Premis Goya o equivalents.  
- Per cada Goya, o premi equivalent en un altre país, Premis del Cinema Europeu i els Premis Platí del Cinema Iberoamericà 2 punts, excepte si es tracta de premis obtinguts en les categories de curtmetratges, i en aquest cas sumaran 5 punts per cada premi.  
- Per cada nominació al Goya, o a un premi equivalent en un altre país, o a Premis del Cinema Europeu i els Premis Platí del Cinema Iberoamericà 0,5 punts, excepte si es tracta de nominacions obtingudes en les categories de curtmetratges, i en aquest cas sumaran 3 punts per cada nominació.  
A aquests efectes, dins d'una mateixa categoria, únicament comptabilitzarà el Goya o equivalent obtingut per una obra i, en defecte del premi, la nominació. El Goya o premi equivalent d'una obra subsumeix la nominació en la mateixa categoria en què s'ha obtingut.  
Amb aquesta excepció, es comptabilitzaran els premis Goya o premis equivalents i nominacions a aquests obtinguts per l'obra del productor/a o productor/a executiu; mentre que en el cas del director/a únicament comptabilitzaran els Goya o premis equivalents i nominacions a aquests, obtinguts en les categories de millor pel·lícula i millor direcció.  
  
Sense perjuí de l'anterior, en el cas que el productor/a, productor/a executiu o director/a del projecte presentat coincidisquen en obres anteriors, els premis Goya o equivalents i les nominacions a aquests, només podran comptabilitzar-se una vegada.  
4. La comissió respectiva proposarà el repartiment del pressupost de cada modalitat en funció del pla de finançament de cada projecte i la puntuació obtinguda. Es proposarà atorgar a cada projecte l'ajuda sol·licitada amb el màxim permès, en percentatge i import, conforme a l'apartat 2 d'aquesta resolució i a l'article 9, punt 9.2.4, de l'ordre de bases reguladores i fins a esgotar el pressupost.  
5. En el cas que en alguna modalitat no s'assignara el total del pressupost previst en el resolc segon d'aquesta resolució; les resultes podran ser assignades per la comissió tècnica de valoració a una altra modalitat del mateix o distint gènere, segons considere que és més efectiva la seua assignació i que afavorisca a projectes de característiques més semblants a la modalitat en què es produïsquen les resultes.  
En el cas que en una modalitat no poguera cobrir-se l'import sol·licitat per l'últim projecte per no aconseguir el pressupost per a assignar la totalitat de l'ajuda sol·licitada, serà la comissió la que proposarà si aqueix import s'assigna a aqueix sol·licitant o es trasllada aqueix import a una altra modalitat o gènere on puga ser més efectiva la seua assignació.  
6. En la web de CulturArts, www.culturartsgeneral, estarà a disposició dels sol·licitants els formularis d'autobaremació de les distintes modalitats que hauran d'omplir, d'acord amb el que preveu la present resolució i presentar junt amb la sol·licitud.  
  
Seté. Resolució de la convocatòria. Terminis  
Haurà d'ajustar-se al contingut de l'article 7 de l'ordre de bases reguladores, sent el termini de resolució i publicació de sis mesos des de la publicació de la convocatòria. En tot cas, l'esmentada resolució haurà de publicar-se en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques, i en la pàgina web de CulturArts Generalitat, www.culturartsgeneralitat.es,. Les ajudes concedides es publicaran en la Base de Dades Nacionals de Subvencions (BDNS).  
La resolució de concessió posarà fi a la via administrativa i, en contra, es podrà interposar, potestativament, el recurs de reposició, davant del president de CulturArts Generalitat, en el termini d'un mes a comptar de l'endemà de la seua publicació, o, bé directament, recurs contenciós administratiu, davant els jutjats contenciosos administratius de València, en el termini de dos mesos a comptar des de l'endemà de la publicació, sense perjuí de qualsevol altre que s'estime pertinent.  
  
En el cas que la convocatòria no siga resolta en el termini adés previst, s'entendran desestimades totes les sol·licituds, sense perjuí de l'obligació de l'Administració de resoldre expressament continguda en la Llei 39/2015, d'1 d'octubre, del procediment administratiu comú de les administracions públiques.  
  
Huité. Obligacions dels beneficiaris  
1. Comunicar per escrit a CulturArts Generalitat l'acceptació de l'ajuda en un termini no superior als quinze dies naturals següents al dia de la publicació de la resolució de concessió en el Diari Oficial de la Generalitat Valenciana, segons el «model d'acceptació» que s'acompanya a la present convocatòria com a annex III, i facilitar les dades bancàries on l'empresa sol·licitant desitge rebre l'import de l'ajuda, omplint el «model de domiciliació bancària» que s'adjunta a la present convocatòria com annex II.  
Transcorregut el dit termini sense rebre's l'acceptació expressa, se'l declararà decaigut en el seu dret a la subvenció concedida.  
2. Comunicar a CulturArts Generalitat qualsevol eventualitat o modificació que puga afectar el desenvolupament de l'objecte de la subvenció en el termini de 10 dies des que es produïsca. Qualsevol canvi que es produïsca de caràcter substancial haurà de ser autoritzat per CulturArts Generalitat, prèvia comunicació a la comissió tècnica de valoració, que podrà proposar modificar l'ajuda concedida. La realització de canvis sense comunicació prèvia i autorització subsegüent, podrà determinar la revocació de la subvenció, amb la devolució de l'ajuda rebuda.  
3. Finalitzar l'activitat objecte de la subvenció d'ací als anys 2017, 2018 o 2019 i, conforme a l'article 12.3 de les bases reguladores, acreditar el cost final de la producció per mitjà d'informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes, que es regirà pel que disposen les normes de procediment previstes en la legislació vigent en matèria d'auditories, i, en tot cas, d'acord amb els articles 30 i 31 de la Llei general de subvencions.  
El beneficiari haurà de realitzar una despesa local com a mínim equivalent a l'import de l'ajuda concedida per CulturArts Generalitat, entenent per despesa local aquella realitzada en el territori de la Comunitat Valenciana. En el cas que la despesa local siga inferior a l'ajuda concedida per CulturArts Generalitat, podrà disminuir-se l'ajuda concedida per a ajustar-se a la despesa local realitzada. La despesa local haurà de quedar reflectida en l'informe d'auditoria. Els curtmetratges, projectes multiplataforma i pilots de sèrie hauran d'acreditar únicament l'import de la subvenció concedida.  
4. Comunicar a CulturArts Generalitat la data d'inici i finalització del rodatge o gravació.  
5. Fer constar en els títols de crèdit de la producció audiovisual, i en la seua publicitat i propaganda, la col·laboració de la Generalitat, incorporant el logotip vigent de CulturArts Generalitat, segons les normes d'identitat corporativa de l'entitat esmentada.  
6. Entregar una primera còpia de la producció en CulturArts, Direcció Adjunta d'Audiovisuals i Cinematografia - IVAC, Parc Tecnològic, Leonardo da Vinci, 20, 46779 Paterna, València, atès que la convocatòria té la finalitat de fomentar una activitat d'utilitat pública o interès social, amb durada indefinida i per al compliment dels seus fins de conservació i difusió del patrimoni audiovisual valencià. Una vegada realitzada la qualificació de la pel·lícula s'entregarà una còpia de la pel·lícula qualificada, així com el certificat de qualificació.  
  
Haurà d'entregar-se, si és el cas, un material de preservació coherent amb el procés de rodatge, laboratori, postproducció i exhibició de la pel·lícula.  
Si en alguna fase d'aquest procés intervé el sistema fotoquímic, es podrà entregar l'interpositiu, l'internegatiu o el negatiu original més el negatiu de so sincronitzat, corresponents a la versió definitiva de la producció, en el cas que s'hagen realitzat.  
En el cas que la versió original de la producció no siga cap de les dues llengües oficials de la Comunitat Valenciana, s'entregarà a més la banda negra de subtítols o el fitxer per a la inserció dels subtítols. En tots els casos en què s'aporte material fotoquímic de preservació, s'entregarà a més còpia digital sense compressió i tres DVD, cada un amb els distints idiomes (valencià i castellà, i subtitulat en anglès).  
  
La versió en valencià és obligatòria, a més d'una versió en castellà o amb subtítols en castellà i una versió amb subtítols en anglès.  
  
L'entrega d'una versió en castellà serà obligatòria quan es realitze una versió doblada en aqueixa llengua; en cas contrari bastarà amb una versió amb subtítols en castellà. Es podran realitzar excepcions en aquells casos que per motius artístics quede argumentada i justificada la no necessitat d'entrega d'una còpia en alguna de les llengües exigides i amb l'autorització prèvia de CulturArts.  
Els projectes subvencionats hauran d'entregar obligatòriament una còpia en valencià, excepte en allò casos en què es justifiquen per raons tècniques o artístiques en el projecte i no hi haja objecció per part de la comissió tècnica de valoració.  
La versió en el certificat de qualificació haurà de ser la de la versió original conforme al projecte presentat.  
En el cas que tot el procés es realitze per mitjà de sistemes electrònics, el material per a preservació s'entregarà en el sistema, format i suport de més qualitat emprats en la producció: per a qualitats 2K o superiors s'entregarà DCP sense encriptació; per a qualitats HD s'entregarà cinta HD SR o disc dur amb els arxius amb una profunditat de bit no inferior a 8 bits, i per a qualitats PAL, s'entregarà Betacam Digital. Aquests materials correspondran a la versió definitiva de la pel·lícula i als distints idiomes acceptats per a la subvenció (valencià, castellà i anglès). En tots els casos s'entregarà DVD amb les tres versions.  
  
Alhora, s'entregarà informació tècnica de les qualitats, formats i suports emprats al llarg de tot el procés, segons el model que podrà omplir-se a través de la web de CulturArts (IVAC) www.ivac.gva.es.  
  
En tots els casos s'entregarà material gràfic de promoció de la producció subvencionada, si n'hi haguera (cartells, fotografies, dossier de premsa, etc.), i s'inclourà sinopsi i una fitxa tècnica i artística actualitzada que podrà omplir-se a través de la web de CulturArts (IVAC) www.ivac.gva.es.  
7. Si és el cas, comunicar per escrit, la seua renúncia a l'ajuda concedida, quan no siga possible la realització de la finalitat per a la qual haja sigut concedida o el compliment de les condicions previstes en aquesta resolució i en l'article 14 de la Llei 38/2003, de 17 de novembre, General de Subvencions.  
8. Les empreses beneficiàries d'aquestes ajudes es comprometen a participar en totes aquelles activitats de promoció de l'audiovisual valencià organitzades per la Generalitat en què participen les obres subvencionades.  
9. Les empreses beneficiàries d'aquestes ajudes, pel fet de presentar-se a aquesta convocatòria, autoritzen a la difusió de les produccions subvencionades en la pàgina web de CulturArts-IVAC i a la seua projecció en les activitats que CulturArts-IVAC organitze per a la seua promoció, i es comprometen a estar presents en aquestes activitats a través d'algun dels participants de l'obra (responsable de la producció, de la direcció o intèrprets).  
10. En coordinació amb CulturArts-IVAC, les empreses beneficiàries comptaran amb un representant de l'entitat convocant en totes aquelles activitats de promoció de les obres subvencionades que realitzen les productores (preestrenes, rodes de premsa, presentació de rodatges, presentació en festivals, etc). CulturArts-IVAC posarà a disposició de totes les produccions subvencionades la sala Luis García Berlanga, de l'edifici Rialto, per a la presentació, preestrenes i rodes de premsa, en el cas que les empreses beneficiàries ho estimen convenient i sempre que la programació de la filmoteca ho permeta.  
11. El rodatge de la producció haurà de realitzar-se durant els exercicis 2017, 2018 i/o 2019 i abans de finalitzar l'últim termini per a la justificació assenyalat en el resolc nové d'aquesta resolució. En cas de no haver-se rodat en aqueixa data es revocarà l'ajuda concedida.  
Sense perjuí de l'anterior, aquelles empreses productores que havent obtingut subvenció incomplisquen els terminis de rodatge, en més de sis mesos d'allò que s'ha establit en el seu pla de treball, podran ser penalitzades, i no podran presentar-se a la següent convocatòria d'aquestes ajudes publicada després de la data de la comunicació de l'incompliment.  
  
12. Les obligacions, a les quals amb caràcter general es refereix l'article 113 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOCV 7464, 12.02.2015), per als beneficiaris de subvencions amb càrrec als pressupostos de la Generalitat.  
13. Les produccions la versió original de les quals siga en valencià hauran d'estrenar en sales cinematogràfiques de la Comunitat Valenciana la versió original.  
  
Nové. Justificació i pagament d'aquestes ajudes  
Conforme a l'article 12, punt 3 de l'ordre bases reguladores:  
1. Les empreses beneficiàries que obtinguen una subvenció plurianual hauran d'aportar:  
1.1. Fins al 29 de desembre de 2017:  
Auditoria en què es justifiquen despeses realitzades per un import com a mínim igual a la part de la subvenció fixada per a aqueixa anualitat. En substitució de l'auditoria les empreses beneficiàries podran presentar un aval bancari per l'import de la subvenció adjudicada per a aqueixa anualitat i amb una durada fins a la data de justificació definitiva de la subvenció. L'aval podrà ser tornat una vegada presentada l'auditoria.  
1.2. Fins al 31 de desembre de 2018:  
Auditoria en què es justifiquen despeses realitzades per un import com a mínim igual a la part de la subvenció fixada per a aqueixa anualitat. En substitució de l'auditoria les empreses beneficiàries podran presentar un aval bancari per l'import de la subvenció adjudicada per a aqueixa anualitat, i amb una durada fins a la data de justificació definitiva de la subvenció. L'aval podrà ser tornat una vegada presentada l'auditoria.  
1.3. Fins al 31 de desembre de 2019, els beneficiaris hauran de complir les obligacions establides en el punt huité d'aquesta convocatòria i presentar, segons el model de justificació que s'acompanya a la convocatòria com a annex IV, la documentació següent:  
1.3.1 Acreditació del cost de la producció amb despeses realitzades d'acord amb el pressupost presentat en el projecte per mitjà de l'informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes que es regirà d'acord amb les normes de procediment previstes en la legislació vigent en matèria d'auditories audiovisuals i legislació en matèria de subvencions; i que haurà de reflectir en l'informe la despesa local a la Comunitat Valenciana, realitzada conforme al resolc huité, apartat 3, d'aquesta convocatòria. La despesa local a la Comunitat Valenciana haurà de quedar reflectida en l'informe d'auditoria definitiu.  
En el cas de llargmetratges culturals A l'auditoria podrà reflectir una reducció màxima del 10 % sobre el pressupost presentat en el projecte. En el cas que l'import de l'auditoria siga inferior al 90 % del pressupost presentat en el projecte es reduirà l'ajuda proporcionalment, sense que en cap cas la reducció supose que les ajudes públiques superen els límits percentuals establits en l'article 9 de l'ordre de bases reguladores.  
  
En el cas de llargmetratges culturals B i llargmetratges documentals A i B l'auditoria podrà reflectir una reducció màxima del 20 % sobre el pressupost presentat en el projecte. En el cas que l'import de l'auditoria siga inferior al 80 % del pressupost presentat en el projecte, es reduirà l'ajuda proporcionalment, sense que en cap cas la reducció supose que les ajudes públiques superen els límits percentuals establits en l'article 9 de l'ordre de bases reguladores.  
  
En el cas de llargmetratges culturals C, llargmetratges industrials, llargmetratges d'animació i sèries d'animació l'auditoria podrà reflectir una reducció màxima del 30 % sobre el pressupost presentat en el projecte. En el cas que l'import de l'auditoria siga inferior al 70 % del pressupost presentat en el projecte, es reduirà l'ajuda proporcionalment, sense que en cap cas la reducció no supose que les ajudes públiques superen els límits percentuals establits l'article 9 de l'ordre de bases reguladores.   
En el cas de coproduccions internacionals l'acreditació del cost de producció prendrà com a base el pressupost corresponent a la part espanyola. Per a això, s'haurà d'aportar, si és el cas, la certificació oficial de la coproducció de la institució corresponent.  
En cap cas, la reducció que es realitze no podrà suposar que la despesa definitiva realitzat estiga fora dels imports fixats per a la modalitat en què haja participat el beneficiari de l'ajuda. No podrà suposar que un llargmetratge de la modalitat C ni un llargmetratge industrial baixen en el seu pressupost definitiu i auditat de 1.000.000 ?, ni que un llargmetratge B baixe en el seu pressupost definitiu i auditat de 300.000 ?. En cas que una reducció en el pressupost supose un canvi de modalitat l'ajuda serà revocada.  
En el cas dels curtmetratges, projectes multiplataforma i pilots de sèrie haurà d'acreditar-se únicament l'import de la subvenció concedida per mitjà de l'esmentat informe especial d'auditoria de revisió del cost de la producció, independentment de l'import de a justificar.  
1.3.2 Justificant de CulturArts-IVAC d'haver depositat els materials indicats en el resolc huité, apartat 6, d'aquesta convocatòria. En el cas d'existir deficiències en el material entregat, el beneficiari haurà d'esmenar-les i depositar-ne en l'arxiu de CulturArts-IVAC el material o les còpies en perfectes condicions.  
1.3.3 Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat, justificant-ne documentalment la quantia, o bé declaració que la informació facilitada respecte d'això en la sol·licitud no ha patit variacions des de la data de la seua presentació.  
1.3.4 Llistat de títols de crèdit i plantilla d'informació de la producció. Informació tècnica de les qualitats, formats i suports emprats (versió omplible en línia a través la web de CulturArts (IVAC) www.ivac.gva.es).  
1.3.5 Certificat de qualificació de l'ICAA.  
1.3.6 Acreditació de les contractacions tècniques i artístiques realitzades per a l'exercici de l'activitat objecte de la subvenció per mitjà de l'aportació de les cotitzacions a la Seguretat Social realitzades per l'empresa (TC1, TC2 i, si és el cas, TC1/19), i en cas de serveis artístics o tècnics prestats per persones acollides al règim d'autònoms, les factures abonades amb justificant de pagament.  
2. Tota la documentació justificativa haurà de dirigir-se a CulturArts Generalitat.  
3. Els crèdits pressupostaris afectes a aquesta convocatòria, disposats i no pagats per falta de justificació o per ser aquesta insuficient o incorrecta podran ser anul·lats en el moment i en qualsevol cas al concloure l'exercici 2019, perdent el beneficiari el dret a percebre la subvenció assignada a aqueixa anualitat.  
4. Els justificants que s'aporten hauran de pertànyer a despeses realitzades que es referisquen inequívocament, a la producció subvencionada, i que estiguen dins dels terminis marcats per la legislació vigent.  
5. La falta de justificació de les despeses determinarà la pèrdua del dret al cobrament de l'ajuda concedida.  
6. D'acord amb la normativa de subvencions, els beneficiaris, abans que finalitze el termini establit per a la presentació de la documentació de justificació, podran sol·licitar una ampliació del termini esmentat que no n'excedisca de la meitat.  
  
Deu. Concurrència de fonts de finançament  
S'ajustaran al que estableix l'article 15 de l'ordre de bases reguladores.  
Conforme al Decret 147/2007, de 7 de setembre, del Consell, i d'acord amb el Reglament general d'exempció per categories (RGEC II): Reglament (UE) núm. 651/2014, de la Comissió, de 17 de juny (DOUE L187, de 26.11.2014), pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat, aquest règim d'ajudes està exempt de notificació a la Comissió Europea i és compatible amb el mercat interior d'acord amb l'article 107, apartat 3, del Tractat, en complir tots els requisits de l'article 54 i del capítol I de l'esmentat Reglament 651/2014.   
D'acord amb l'esmentat reglament, aquest règim d'ajudes recolza productes culturals com es reflecteix en la convocatòria. Aquestes ajudes consistixen en la producció d'obres audiovisuals.  
  
Onze. Incompliments, criteris de graduació, responsabilitat i règim sancionador  
1. CulturArts Generalitat es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en el punt huité, en els terminis i condicions assenyalades, observant sempre el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
2. Les resultes que puguen produir-se per les renúncies produïdes i les minoracions que es determinen per l'aplicació d'allò que s'ha indicat podran disposar-se de conformitat amb allò que disposa l'article 7.3 de l'ordre de bases reguladores.  
3. Les infraccions i sancions es resoldran de conformitat amb allò que disposa l'article 19 de l'ordre de bases reguladores.  
  
Dotze. Documentació  
Els projectes originals de la producció presentada romandran en l'expedient en poder de CulturArts Generalitat.  
  
Tretze. Annexos  
La present resolució inclou cinc annexos que s'indiquen a continuació:  
- Annex I: Sol·licitud.  
- Annex II: Domiciliació bancària.  
- Annex III. Acceptació de la subvenció i compromís de compliment d'obligacions.  
- Annex IV: justificació de la subvenció.  
- Annex V: Llistat de festivals internacionals.  
  
Catorze. Entrada en vigor  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Quinze. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de CulturArts Generalitat, en qualitat d'òrgan competent per a concedir les ajudes, en el termini d'un mes, a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 20 d'abril de 2017. El president de CulturArts Generalitat: Vicent Marzà Ibáñez.